c: text/html

text:
Lýsing
Vit søkja eftir einum djóralæka og einum náttúruvísindaligum fólki. Einum djóralækna í fast starv og einum
náttúruvísindaligum starvsfólki tíðaravmarkað í 1 ár til matvørudeildina á Heilsufrøðiligu starvsstovuni
Arbeiðsuppgávur
- Luttaka í vaktarskipanum til djóralæknauppgávur og heilsuváttanir á stovninum, bæði í og uttan fyri vanliga arbeiðstíð
- Heilsuyvirvøka, eftirlit og málsviðgerð í sambandi við aling av fiski
- Málsviðgerð í sambandi við flutning av alifiski og aliútgerð
- Málsviðgerð í sambandi við løggilding og skráseting av matvørueindum
- Eftirlit og skoðan av góðkendum matvørueindum á heimamarknaðinum, vatnverkumog fiskavørum til inn- og útflutning.
Listin omanfyri er ikki endaligur, men kann broytast, alt eftir hvørjar uppgávur eru á stovninum, og hvussu økið annars mennist.
Krøv til útbúgving og førleikar
- Djóralækni
- Fiskaheilsukandidatur
- Matvørukandidatur
- Aðra viðkomandi akademiska ella tekniska útbúgving.
Um møguligt verður djóralækni settur í bæði størvini.
Djóralæknaútbúgvingin skal vera frá einum norðurlendskum háskúla ella einari javnmettari útbúgving, soleiðis at tú kanst gerast løggildur embætisdjóralækni á Heilsufrøðiligu starvsstovuni.
Vit sóknast eftir fólki við áræði og framfýsni at náa settum málum og sum:
- kann arbeiða sjálvstøðugt og dugir væl at samstarva
- sær nýggjar arbeiðsuppgávur sum eina spennandi avbjóðing
- dugir at samskifta á føroyskum í skrift og talu ella á einum norðurlendskum máli
- hevur kunnleika til framkomnar KT skipanir
- kann arbeiða nógv úti kring landið
- hevur koyrikort til bil.
Umsøkjarar við viðkomandi starvsroyndum hava fyrimun. Harumframt er ynskiligt við royndum innan fyrisiting.
Vit bjóða
Eitt spennandi og avbjóðandi starv, sum fakliga fevnir breitt á ali- og matvøruøkinum. Tú fert at starvast á matvørudeildini, saman við dugnaligum og áhugaðum starvsfólkum við góðum útbúgvingum og hollum royndum. Góðir møguleikar eru fyri førleikamenning.
Setanarviðurskifti
Størvini eru fulla tíð og verða sett skjótast gjørligt. Talan er um eitt fast starv og eitt tíðar-avmarkað starv í 1 ár. Størvini verða sett sambært sáttmála millum avvarðandi yrkisfelag og Fíggjarmálaráðið, sí www.fmr.fo.
Umsókn
Umsóknir til størvini við avriti av prógvi, C.V., viðmælum o.t. skulu sendast Heilsufrøðiligu starvsstovuni, Smyrilsvegur 7, 100 Tórshavn, ella hfs@hfs.fo, og skulu verða okkum í hendi í seinasta lagi hin 1. juni 2018. Viðmerk, um søkt verður um fast starv og/ella avloysarastarv.
Heilsufrøðiliga starvsstovan er stovnur undir Uttanríkis- og vinnumálaráðnum. Endamál stovnsins er at umsita matvøru-, djórasjúku- og alilógina við tilhoyrandi kanningarstovum.
Matvørudeildin umsitur matvørulógina og djórasjúkulógina. Høvuðsuppgávurnar eru eftirlit við alivinnuni og matvøruvirkjum. Á deildini eru 15 starvsfólk, harav eru nú 2 djóralæknar.

robotstxt: allowed

filter: keep


text:
Svimjisamband Føroya hevði sín árliga aðalfund í dag, í ÍSF-húsinum í Tórshavn. Har er ikki so nógv at siga frá fundinum, annað enn at formansfrágreiðingin og roknskapurin lýsti eitt ógvuliga virkið ár, sum svimjifeløgini góðtóku. Andrea Elduvig bað seg undan afturvali til starvsnevndina, og í hennara stað er Sørin S. Djurhuus komin. Formaðurin Jon Hestoy og starvsnevndarlimur Palli Eysturberg vórðu afturvaldir, og Eyðun Húsgarð valdur sum eykalimur í starvsnevndina fyri Sørin S. Djurhuus.
Tag: svimjisamband føroya
Rókur í Jákupsstovu nýggjur næstformaður í Svimjisambandinum
Tíðindaskriv frá Svimjisambandi Føroya
Á eykaaðalfundi í Svimjisambandinum leygardagin 29. august varð Rókur í Jákupsstovu, av Toftum, valdur til næstformann í Svimjisambandinum. Regluligi aðalfundurin tann 23. mai í ár avgjørdi at eykaaðalfundur skuldi haldast 29. august. Hesin fundur skuldi velja nýggjan næstformann og viðgera eitt uppskot til reglugerð fyri stuðulsavtalur.
Continue reading Rókur í Jákupsstovu nýggjur næstformaður í Svimjisambandinum
Stendur prísurin á Oyggjaleikum mát, í mun til ítróttarliga støðið?
Tíðindaskriv frá SSF
Aðalfundur hildin í Svimjisamband Føroyar 23. mai 2009
Stendur prísurin á Oyggjaleikum mát, í mun til ítróttaliga støðið
Leygardagin var aðalfundur í Svimjisamband Føroya hildin í ÍSF-húsinum. Føroysku svimjifeløgini hittust, at viðgera farna tíðarskeðið. Í niðurløguni av frágreiðingi segði formaðurin, Jon Hestoy, soleiðis um Oyggjaleikir og kostnaðin: ”Tað er ein stórur trupulleiki at kostnaðurin av Oyggjaleikum er so høgur. Um Føroyar ynskir at vit skulu luttaka á einum stórum felags ítróttatilfaki, sum Oyggjaleikir, so átti stuðulin at verið væl hægri. Tá vit í ár skulu gjalda út við 10.000 krónur fyri hvønn luttakara, so kann ein ikki lata verða við spyrja, hvat verður so kostnaðurin um fýra ár tá Oyggjaleikir verða á Bermuda. Svimjingin er noydd at taka spurningin upp um prísurin á luttøkuni í Oyggjaleikum er rímiligur í mun til ítróttaliga støðið.” Oyggjaleikir, HM, EJM og EM á stutthylji fella øll sama ár og leggur stórar byrður á eitt sersamband sum Svimjisambandið.
Continue reading Stendur prísurin á Oyggjaleikum mát, í mun til ítróttarliga støðið?
Stór venjingarlega í Klaksvík í vikuskiftinum
Svimjisambandið skipar í vikuskiftinum fyri talentlandsliðlegu í Klaksvík, har teir báðir Rúni Gaardbo og Johan Martin Poulsen fara at standa á odda fyri svimjivenjing, videoupptøku, fyrilestri og øðrum góðum, fyri svimjarar árgang 1992 og yngri. Hesu ferð eru tey 38 sum hava klárað kravtíð og eyka stabilitets-krøv, til at kunna kallast ‘talent’ hjá Svimjisambandi Føroya.
Continue reading Stór venjingarlega í Klaksvík í vikuskiftinum
Svimjisambandið fingið nýggja heimasíðu
Sum fleiri av tykkum sikkurt longu hava uppdagað, so hevur heimasíðan hjá Svimjisambandi Føroya í dag skift ham. So skundið tykkum yvir á www.ssf.fo, og lesið til dømis nýtt bræv frá formanninum, um ferðalið til Södertälje og Rijeka, um nýggja landsliðsnevnd, talentliðsvenjing og alt møguligt annað. Nýggja heimasíðan hjá SSF bjóðað m.a. at man kann fáa tíðindi hagani sum RSS, og eg skal tí sum skjótast fara at koyra eisini ta síðuna her á høgra bredda, á sama hátt sum flot.info, fsvim.com, isf.fo og svimjiskulin.com


text:
Tá tú býrt á Hotel Tórshavn, ert tú í miðbýnum í Havn. Tætt við handlar, kaféir og matstovur.
Hotel Tórshavn er eitt nýmótans hotel, har tú kanst njóta ljósu og góðu kømurini, sum eru sniðgivin í heitum litum. Hotel Tórshavn hevur 43 kømur, íalt 73 seingjarpláss.
Kømurini eru ymisk á stødd, ið gevur tær sostatt møguleika at velja tað, ið hóskar tær best.
Øll kømurini eru roykfrí.
small.
Small (1 fólk) 890,- kr.
Hesi kømur eru útgjørd á sama hátt sum onnur kømur á hotellinum. Tó eru kømurini minni enn einkultkømur og tískil væl bíligari.
Til tín, ið bert skal hava eitt stað at sova, og ikki hevur brúk fyri stórum kamari, er small eitt gott val.
Tráðleyst internet, Flatskermur, Skriviborð og stólur, Strúkijarn & -bretti, Kaffi/te bakki, Filmar / Pay TV, Telefon, Brúsa, Ikki-roykjara kømur.
medium.
Medium (1 fólk) 1.090,- kr.
Medium (2 fólk) 1.290,- kr.
Øll dupult kømurini á Hotel Tórshavn eru útgjørd við:
Tráðleyst internet, Flatskermur, Skriviborð og stólur, Strúkijarn & -bretti, Kaffi/te bakki, Filmar / Pay TV, Telefon, Brúsa, Ikki-roykjara kømur
medium – við útsýni yvir Vágsbotn.
Medium – við útsýni yvir Vágsbotn (1 fólk) 1.290,- kr.
Medium – við útsýni yvir Vágsbotn (2 fólk) 1.490,- kr.
Medium Seaview kømur hava útsýni yvir bátahavnina. Til tann útlendska ferðandi, er hetta ein sersjón. Til føroyingin er hetta deiligt heimligt.
Tráðleyst internet, Flatskermur, Skriviborð og stólur, Strúkijarn & -bretti, Kaffi/te bakki, Filmar / Pay TV, Telefon, Brúsa, Ikki-roykjara kømur.
large – við útsýni yvir Vágsbotn.
Large – við útsýni yvir Vágsbotn 1.990,- kr.
Allar sviturnar á Hotel Tórshavn eru útgjørdar við:
Útsýni yvir bátahavnina, Baðikápu, Hárturkara, Kaffi/te bakki, Strúkijarn & -bretti, Tráðleyst internet, Flatskermur, Runt borð v/4 stólum, Filmar / Pay TV, Telefon, Brúsa, Ikki-roykjara kømur
brúðarsvita.
Brúðarsvita 3.000,- kr.
Lat tankarnar sveima gjøgnum dagin, ið fór. Njót eina løtu í Jacuzzi við besta útsýninum í býnum. Brúðarsvitan á Hotel Tórshavn er serstøk.
Jacuzzi, Sýni yvir bátahavnina, Baðikápa, Hárturkari, Tráðleyst internet, Flatskermur, Runt borð við 4 stólum, Strúkijarn og -bretti, Kaffi/te-bakki, Filmar / Pay TV, Telefon, Brúsa, Ikki-roykjara kamar
familjukamar.
Familjukamar (4 fólk) 1.490,- kr.
Allar sviturnar á Hotel Tórshavn eru útgjørdar við:
Baðikápu, Hárturkara, Kaffi/te bakki, Strúkijarn & -bretti, Tráðleyst internet, Flatskermur, Runt borð v/4 stólum, Filmar / Pay TV, Telefon, Brúsa, Ikki-roykjara kømur
leinkjur.
Niðanfyri eru nakrar áhugaverdar leinkjur
Hvonn Brasserie
Buy Gift Card
Airport Shuttle
Visit Faroe Islands
Guide to Faroe Islands
skriva eitt ummæli.
samband.
opið er.
24 tímar um døgnið – 7 dagar um vikuna – uttan undantøk
© Copyright Hotel Tórshavn 2016


text:
Andaman Cannacia Resort & Spar – Phuket, Thailand.
Ohh dear! ja, tað passar! Leiðin gongur til Thailand. Tvær vinkonur og eg tóku snakkin í álvara og bíløgdu bilettir til hetta vakra staðið.
Vit hava leingið snakkað um at tað er upplagt at fara at ferðast í januar mánaða, tá vit hava frí í so nógvar dagar. Hví tað bleiv til Thailand, er Kristine at takka.
Tað hevur slett ikki verið í mínum tonkum at fara til Thailand. Tað er jú næstan hinumegin jørðina og eg sum eri bangin at flúgva.. haha.. tað verður stuttligt at sita við síðunar av mær í teir ellivu tímarnar tað tekur at koma fram. Til alla lukku er helvtin av flogurinum um náttina, og við mínum góðu svøvngávum, satsi eg uppá at eg sovni.
Um eg skal vera heilt erlig, so veit eg ikki so nógv um Thailand (enn). Eg havi tíbetur tveir mánaðir at finna útav øllum eg vil vita. Myndirnar vís mær í hvussu er at har er ótrúliga vakurt. Eg sá eisini at hotellið bjóðaði spennandi útferðir, har ein millum annað var at vitja fílar og gera thailendskan mat saman við lokalum íbúgvum. Tað vil eg sooo gjarna! Eg ímyndi mær eg fái eitt ordiligt sjokk tá eg komi yvir har, tí eg havi ongantíð áður verið so langt burtur og vitja eina mentan sum er so øðrvísi enn tann eg livi í. Men tað er tað sum eg gleði meg allar mest til. Sum eg skilji á lagnum, verður man ongantíð liðugur við at vitja Thailand, tí har er soo nógv at síggja og uppliva.
Vit vildu gjarna fara á eina oyggj eitt sindur uttan fyri Phuket, so tað ikki vóru soo nógv ferðafólk. Men hvat, vit rendu okkum í eitt so gott tilboð, at vit valdu at taka av. Tað er ótrúligt at man kann sleppa soo langt fyri so lítlan penga, tá vit í desembur gjalda líka nógv, bara fyri at koma til Føroyar! (Lat meg ikki byrja uppá hetta kjakið.. hendan frúðan var ikki blíð tá bilettirnar heim til Føroyar skuldu bíleggjast frá Atlantic!) Negativitetin til síðis og aftur til Thailand túrin!
Vit verða har beint yvir eina viku og fara at ráhugna okkum. Fyri meg er tað umráðandi at hava okkurt at gleða meg til. Nøkur siga “jamen tú skal liva beint nú og ikki hyggja so langt fram”. Men tað at eg havi spennandi ætlanir longur frammi, gevur mær so stóra gleði í gerandisdegnum. Tað ringasta eg veit, er at standa í stað. Eg vil flyta meg, læra nýggj ting og fáa nýggjar upplivingar. Við at leggja ætlanir, so nái eg sooo nógv meira. (Ja, eg eri blivin eitt sindur donsk við at hava kalendara osf. 😉 Men tað riggar og síðsta vika í januar er fult bookað við massar av sól, hugna og Thailand.
Hetta verður heilt víst ein uppliving eg ongantíð fari at gloyma og tað er tí eg fari. At eg so kann uppliva hetta við tveimum góðum vinkonum, ger tað enn meira spennandi. Tað er eisini avbjóðandi at ferðast saman sum vinkonur fyrstu ferð, men tað skal nokk ganga. Eitt opið sinn og ein jaligan hugburð, so gongur tað nokk.
Um tú hevur okkurt gott ráð, til hvat er eitt must at síggja ella gera í Thailandi, so vil eg meira enn gjarna hoyra frá tær! <3
M&K


text:
18.000 skattafríar krónur um árið til pensjónistarnar
Í januar 2019 hava pensjónistar, sum bert hava fólkapensjón og Samhaldsfasta, omanfyri 1.500 krónur meira at liva fyri um mánaðin ella meira enn 18.000 krónur meira árliga enn tey høvdu, áðrenn vit tóku við leiðslu landsins.
Og hjá teimum, sum hava hug og orku til at arbeiða eitt sindur við síðuna av, liggur enn meira eftir. Vit hava lækkað landsskattin úr 20 % niður í 15 %. Tað merkir, at allir pensjónistar, sum bara hava fólkapensjón og Samhaldsfasta at liva fyri, rinda minni í skatti. Og um ein pensjónistur til dømis forvinnur 10.000 krónur um mánaðin við síðuna av pensjón og Samhaldsfasta, so rindar hesin í dag 6000 krónur minni í skatti árliga.
Í 2015 var Samhaldsfasti 3.010 krónur um mánaðin og í 2019 verður Samhaldsfasti 5.590 krónur um mánaðin. Tað er rætt, at grundupphæddin lækkaði við 580 krónum í 2016, men samlaða útgjaldið er hækkað. Viðbótin er hækkað við 150 krónum, kringvarpsgjaldið er lækkað úr 3.600 krónur um árið fyri hjún niður í 600 krónur um árið pr. pensjónist. Við øllum batum fær pensjónisturin omanfyri 1.500 krónur meira at liva fyri um mánaðin hetta valskeiðið. Tað er ein søguliga góður bati.
Bulurin í pensjónshugsanini hjá okkum í Javnaðarflokkinum hevur altíð verið, at vit skulu kunna liva væl og virðiliga á ellisárum. At fíggjarligt frælsi gevur satt lívsfrælsi. Tí eri eg sum formaður fyri Javnaðarflokkin sera fegin um, at vit megnaðu at geva pensjónistunum hesar batar. Hetta er samhaldsfesti millum ættarlið.
Aksel V. Johannesen, løgmaður og formaður Javnaðarfloksins
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará


text:
Annað heimsmál er, at øll skulu fáa mat. Hetta heimsmál fevnir bæði um tey, ið líða av so ógvusligari hungursneyð, at tey kunnu doyggja í hungri, og tey, ið liggja á hungursmarkinum, men ikki fáa nóg mikið av mati til at liva eitt gott lív.
Síðan ár 2000 er tann parturin av fólki, ið ikki fáa nóg mikið av mati, fallin úr 15% niður í 11%. Tað er eitt stórt framstig, men kortini fara umleið 795 mió. fólk hvørt kvøld svong í song. Tað svarar á leið til fólkatalið í Evropa.
Saman standa vit sterkast
Miðlarnir siga oftast frá hungursneyð, sum er íkomin aftaná vanlukku, kríggj ella ógvusligan turk. Tá hava vit sæð fleiri dømi um, at altjóða samfelagið hevur megnað at forða fyri ógvusligastu avleiðingunum, við at veita hjálp og senda mat í felag til hesi øki.
Áhaldandi matvørutrot er oyðileggjandi, skal eitt land koma fyri seg. Tá mennist landið ikki og klárar seg ikki einsamalt. Hungursneyðin forðar fyri búskaparligum vøkstri. Børnini mennast ikki, tí tey vaksa upp uttan nóg mikið av góðum mat, sum er føðsluríkur. Tað er torført at koma burtur úr neyðini, tá uppvaksandi ættarliðið, ikki hevur ment seg nóg mikið til at arbeiða seg upp úr fátæradøminum og standa á egnum beinum. Tí er umráðandi at venda gongdini og syrgja fyri, at fleiri fáa meira og betri mat, so nýggju ættarliðini fáa rúmd og umstøður at skapa eina betri framtíð fyri seg sjálvan og familjuna.
Annað heimsmálið snýr seg sostatt bæði um, at øll skulu hava nóg mikið at eta, men eisini at maturin skal vera sunnur og føðsluríkur, so øll fólk kunnu liva eitt sømiligt lív.
Ein gongd leið er at bøta um umstøðurnar hjá jarðarbrúkarum og fiskimonnum. Við skynsamari og burðardyggari nýtslu kann meiri fæst burturúr jørðini og úr sjónum. Ein onnur leið er, at smærru matvøruframleiðararnir fáa betri rættindi til jørð og bankalán og somu atgongd, sum øll onnur, at selja teirra vørur á marknaðinum.
Í hesum sambandi hava tey ríku londini ein týdningarmiklan leiklut. Eitt nú við at skapa javnar kappingarumstøður og steðga stóra studninginum til útflutning av egnum landbúnaðarvørum. Tað er eisini brúk fyri at víðka innlitið og marknaðarvitanina um støddina av matvørugoymslum, tí so kann framleiðslan lagast til støddirnar, heldur enn at elva til ógvuslig sveiggj í kostnaðinum av matvørum, sum við hvørt rúka upp í topp og aðrar tíðir fara niður í botn.
Ein stórur partur av tí mati, vit framleiða í dag, verður annaðhvørt spiltur undir flutningi ella tveittur burtur.
Eitt triðja átak snýr seg tí um at minka stóra matoyðslið í framkomna heiminum niður í eina helvt. Hetta er eisini fevnt av tólvta heimsmálinum, ið snýr seg um ábyrgdarfulla nýtslu og framleiðslu.
Hvussu síggja vit, um matur er spiltur? Tá komið verður eftir ruskinum, er tað helt vist, at alt sum vit koyra burtur, er spilt?
Leiðin til minni rusk
Í 2015 kom út bóklingurin Leiðin til minni rusk. Umframt vanligt bruturkast og serliga elektronikk, verður eisini hugt eftir matoyðsli. Spyrj í eimum matvøruhandli, hvussu nógvur matur verður blakaður burtur. Spyrj hví maturin verður blakaður burtur. Takið støðu til, um hetta er veruligt matoyðsl, ella um sami matur kundi komi nøkrum til nyttu.
Veganari
Hvat er ein veganari? Les hesa greinina, har ein roynir at vera veganari í eina viku. Hví verður tað umrøtt sum ein roynd og nakað ónatúrligt at vera veganari? Kundi tú hugsað tær at verið veganari burturav?
2.1 Fyri 2030 at enda fátækt og tryggja øllum fólkum, serstakliga teimum fátæku og fólki, sum er illa fyri, eisini børnum, atgongd til nóg nógvan, dyggan og føðslugóðan mat alt árið
2.2 Fyri 2030 at enda alt føðslutrot, og eisini at røkka altjóða ásettum málum fyri 2025 um kryplað og avmergjað børn undir 5 ára aldur, og nøkta føðslutørvin hjá hálvvaksnum gentum, kvinnum, sum eru við barn ella geva bróst, og eldri fólki
2.3 Fyri 2030 at tvífalda landbúnaðarframleiðsluna og inntøkuna hjá smáum matvøruframleiðarum, serliga kvinnum, upprunafólki, bøndum, traðarmonnum og útróðarmonnum. Tað verður millum annað gjørt gjøgnum tryggjaða atgongd á jøvnum føti til land, annað framleiðandi tilfeingi, kunnleika, fíggjartænastur, marknaðir og møguleikar fyri virðisøking og við øðrum arbeiði enn landbúnaði
2.4 Fyri 2030 at tryggja burðardyggar matvøruframleiðandi skipanir og seta í verk dyggar landbúnaðarmannagongdir, sum økja úrtøku og framleiðslu, sum eru við til at varðveita vistskipanir, sum styrkja evnini at laga seg eftir veðurlagsbroytingum, ógvisligum veðri, skerpingi, flóð og øðrum vanlukkum og alsamt at bøta lendis- og molddygdina
2.5 Fyri 2020 at varðveita íleguymisleikan í sáði, aldum plantum og aldum dýrum og húsdýrum umframt villu sløgunum, tey eru skyld við. Tað verður millum annað gjørt við væl skipaðum og ymisligum sáð- og plantubankum á lands-, økis- og altjóða stigi. Virkað verður fyri, at ágóðar, sum standast av at gagnnýta ílegutilfeingi saman við siðbundnum kunnleika, koma øllum til góðar á rættvísan hátt, sum samtykt er á altjóða stigi
2.a Millum annað við vaksandi altjóða samstarvi skulu íløgurnar økjast í undirstøðukervið úti um landið í landbúnaðargransking og ráðgevatænastur, tøknifrøðiliga menning og ílegubankar til plantur og fenað til at vaksa um framleiðsluførið hjá landbúnaði í menningarlondunum, serstakliga í teimum minst mentu londunum
2.b Handilsavmarkingar og avlaðingar á heimsins landbúnaðarmarknaðum verða rættaðar og fyribyrgdar, millum annað við at beina burtur allan landbúnaðarstuðul og øll útflutningstiltøk við somu ávirkan í samsvari við heimildina í Doha menningarumfarinum
2.c Tiltøk verða sett í verk til at tryggja, at matvørumarknaðir og teirra avleiddu marknaðir virka væl og lætta um at fáa nóg skjóta atgongd til marknaðarkunning, millum annað um matgoymslur fyri á tann hátt at avmarka ógvisligu sveiggini í matvøruprísunum
Heimsins bestu tíðindi hava verið á prenti í Dimmalætting í 2018.
Hesar greinar umrøða Heimsmál 2:


text:
Rokklyrikkur
Birgir Kruse
Í SKÚLA Har tónleikur altíð hevur førkað meg, tosað við mítt hjarta og mínar kenslur, hevur skúlin heldur tókt mær at verið ein staður, har tú fært ein lista við upplýsingum, frymlum, vitan og øðrum, sum tú síðani tekur til tín ella blakar burtur. Tað kanst tú ikki við tónleiki, sigur yrkjarin Petur Jensen.
- Eg trúgvi ikki, at tað ber til at siga, at Backstreet Boys hava lært meg meiri enn Dostojevskij ella Jóanes Nielsen. Hesi hugtøk eru hvør sítt. Men vit taka okkara ávirkanir við í skúla. Tað er ikki av tilvild, at Limp Bizkit stendur skrivað sum graffitti á onkrum veggi í onkrum skúlagarði. Limp Bizkit eru eins viðkomandi fyri ein tannáring, sum Clearasil ella søgubókin hjá Chr. Høj eru tað. Og tað er gott!
Í sanginum »No Surrender« sigur Bruce Springsteen »We learned more from a three-minute record, baby, than we ever learned in school«. Sum læraralesandi á síðsta ári og hartil yrkjari, hvat heldur tú um hesa útsøgn? Does it ring any bell? Er nakað samband millum skúlanæmingin og tað, sum einaferð æt grammofonplátan?
Tá eg var eini 12 ára gamal, gekk eg í sætta ella sjeynda flokki. Tá keypti eg mær eisini plátuna hjá Bruce Springsteen, »Born in the USA«. Eg minnist enn, at eg ein dag sat og át eitt Twix og lurtaði eftir Brúsa, tá lagið »No Surrender« sníkti seg inn í mítt blóð. Eg skilti onki serliga væl sangin, men strofan »we learned more from a three minute record, baby, than we ever learned in school«! Eg tveitti Twixið á gólv, tendraði eina sigarett, og skrálaði av øllum mínum hjarta innantanna »ja, for ólukkan«. Skúlin var nakað lort, og eg var ov ungur til at hava eitt lív, men eg hevði tónleikin, og hann var tað, sum gjørdi dagarnar betri. Sum so haldi eg, at tað er ein heilt einastandandi beinrakin setningur - men alíkavæl bara til eitt víst. Tónleikur er á nógvar hættir ein samlíking »identifikatión«, sum tú, tá tú ert ungur, speglar tær í, uppøsir teg við, blívur græður av, grætur í, verður hugvaktur og hvørt av sínum. Eg haldi ikki, at tónleikur og skúli kunnu setast saman á ein slíkan hátt. Men sigast skal, at har tónleikur altíð hevur førkað meg, tosað við mítt hjarta og mínar kenslur, hevur skúlin heldur tókt mær at verið ein staður, har tú fært ein lista við upplýsingum, frymlum, vitan og øðrum, sum tú síðani tekur til tín ella blakar burtur. Tað kanst tú ikki við tónleiki. Eg trúgvi ikki, at tað ber til at siga, at Backstreet Boys hava lært meg meiri enn Dostojevskij ella Jóanes Nielsen. Hesi hugtøk eru hvør sítt. Men vit taka okkara ávirkanir við í skúla. Tað er ikki av tilvild, at Limp Bizkit stendur skrivað (sum graffitti) á onkrum veggi í onkrum skúlagarði. Limp Bizkit eru eins viðkomandi fyri ein tannáring, sum Clearasil ella søgubókin hjá Chr. Høj eru tað. Og tað er gott. Onkuntíð minnist eg meg tó ynskja, at onkur lærari onkuntíð góðtók tann tónleik, sum eg lurtaði eftir, sum ein avgerandi og umráðandi part av mínum gerandisdegi, og ikki bara tilskrivaði tað mínum ungdómi - hvør skal siga - at »hann fer at vitað betri, tá hann verður eldri«.
Hvønn týdning hevur rokkbólkurin U2 og sangarin Bono havt fyri tað tú skrivar og annars fyritekur tær?
Fyrstu ferð, eg hoyrdi U2, fekk eg hug at spýggja. Eg orkaði ikki gronina á sangaranum, og enn minni dámdi mær tónleikin. Sangurin var »New Year's Day« og árið var 1983. U2 var í mínari verð ein øgilig skræpa. Eg var upp á Duran Duran og sovorið tá. Men so sat eg ein dagin og skrivaði, og mest sum av tilvild hoyrdi eg okkurt í útvarpinum, sum dróg meg og »talaði soleiðis til mín«. Eg legði pennin eina løtu og setti meg at lurta. So segði maðurin, er hann nevndur er hann kendur; »vit hava hoyrt frálíka lagið »Sunday Bloody Sunday» við írska bólkinum U2«. Shit. Eg varð fangaður í mínum egnu fordómum, so í staðin fyri at royna at avnokta tað, setti eg mær fyri, at eg skuldi lurta eitt sindur betri eftir teimum, og speisemið var eisini eftir mær, tí mítt yndislag í 1983 endaði við at kallast »New Year's Day«.
So U2 gjørdist inspiratiónskeldan burturav?
Ja, lat meg til dømis siga frá um eina av mínum allarstørstu løtum nakrantíð. Eitt upplivilsi í 1993. Eg var í Keypmannahavn, á Gentofte Stadion, og vitnaði saman við mínum bestu vinum (og eini 35000 øðrum) heimsins størsta miðlasirkuss, ið kallaðist »ZOO TV«. Í eini 10 ár var hesin bólkur vorðin ein av teimum mest týðandi tónleikabólkunum í mínum lívi. Fáir ungir menn hava verið so »idiotiskir«, sum Meinhard vinmaður og eg, tá vit í 1991 ognaðu okkum »Achtung Baby«. At tveir 18-19 ára gamlir dreingir brúktu so nógva tíð upp á liva seg inn í tónleikin, tekstirnar og verðina hjá einum bólki tykist mær í dag eitt sindur ørligt -..men tann fløgan hevur havt so avgerandi broytingar við sær, at eg tann dag í dag enn eri takksamur fyri henda framíhjárætt. Eg tori næstan at siga, at U2 og Bono - ikki minst - hava givið fleiri av mínum kenslum ein samleika, sum eg kanska aldri hevði fingið, ella sett orð á, um ikki eg slapp at ferðast saman við teimum. Onkursvegna kenni eg eitt slag av symbiosu við U2. Bæði menniskjasliga, andaliga og kanska eisini tónleikaliga; »can´t sing but I got soul«, syngur Bono á seinastu fløguni »All That You Can't Leave Behind«. Men »Achtung Baby« tann útgávan hevði størri týdning fyri 90'ini, enn Sgt. Pepper nakrantíð hevði fyri 60'ini.
Órógvar tónleikurin ikki tá tú skalt skriva?
Nei, tá eg skrivi, havi eg næstan altíð tónleik frá. Nógv av tí, sum eg skrivi, er eisini avleitt av hugsanum og kenslum, sum eg fái sett í perspektiv í mun til okkurt, sum onkur annar hevur sagt. Ofta er tað ein yrking, eg havi lisið, sum eg so onkursvegna reageri upp á, og burtur úr hesum kemur ein yrking frá mær. Gjarna, tá eg skrivaði brøv til vinir, skrivaði eg míni ting, og rammaði tey síðani inn við einum ella øðrum sitati, allarhelst úr einum sangi, sum sat djúpliga inni í mær júst tá.
Umframt at U2 gjørdist tín inspiratiónskelda, kunnu vit so siga, at sangarin Bono er eitt.. .ehm. ..alter-ego?
Eg havi onkuntíð fangað meg sjálvan í at hugsa, at mítt lív ofta hevur útviklað seg rættiliga paralelt við tónleikin hjá U2 og tekstirnar hjá Bono. Eg eri uppvaksin rættiliga »kristið«, men havi altíð havt spurningar, sum »ein ikki spyr hart«, og havi havt drúgvar bardagar við ivan, also tá eg ivist, og havi eisini flippa garvilt út í verðini. Onkuntíð hevur hetta ført við sær miklar sálarligar niðurtúrar, meðan aðrar tíðir hevur hetta verið mær einasta troystin í lívinum. »How far are you gonna go, before you lose your way back home«. Tá eg hoyrdi hesa strofu av »Achtung Baby« fløguni kendi eg meg heima. Eg dugi ikki at siga tað øðrvísi. Eg kendi meg heima. Eg kendi meg júst sum maðurin, ið blakaði seg inn í náttina, uttan at vera vísur í, um dagurin nakrantíð fór at taka ímóti mær aftur, ella um eg hevði nakað heim at venda aftur til. Tað er umráðandi, tá tú kennir teg rótleysan, at hava okkurt, sum kann minna teg á, at tú ikki ert einsamallur. Og í hesum føri fann eg tað í U2. Eg veit at hetta ljóðar sum ein væl frelstur vitnisburður, men fyri meg var tað reinur veruleiki. »I know I'm not a hopeless case«, sum Bono syngur í »Beautiful Day« á nýggju U2-fløguni.
Um vit sleppa tónleikinum og U2 og venda okkum til tann skaldskapin, sum er í bókum, kunnu
vit so vænta okkum nýggjar tekstir frá tær í næstum?
Ja, nú fari eg at leggja fløguna við U2 til viks eina løtu. Eg havi higartil skrivað tríggjar bøkur, sum kanska fara at spøkja eitt sindur afturat. Tvær teirra hava verið so »seriøsar«, at tann triðja endaði at vera ein lítil roynd at bara tvætla eitt sindur við yrkingini. Um eg fylli 28, so verður tað 18. januar næsta ár, og tá kemur fjóra savnið hjá mær út. Tað eitur fyribils »Persona Non Grata« og er kanska tað tyngsta og mest seriøsa, eg nakrantíð havi skrivað higartil. Sprotin skal geva tað út. Hinar bøkurnar, tær eru eisini yrkingasøvn, eru tríggjar: »afturvendandi endurspeglingar av komandi dreymum« (1994), »ongin sól er til« (1997) og »guru« (1999). Í 1997 vann eg virðisløn M. A. Jacobsens fyri fagrar bókmentir og tað var fyri savnið »eingin sól er til«, sum forlagið Fannir gav út. Sama forlag gav fyrsta yrkingasavnið út, meðan Sprotin gav út savnið »guru«. Í fjør var eg eisini boðin at senda ein tekst til eina danska antologi, sum kallaðist »Kortprosa '99«, har eg fekk tekstin »Løs hud - fragmenter fra Judas' dagbog« við. Hon kom út frá forlagnum Lindhardt & Ringhof, 1999.
Tá tú um eitt gott hálvt ár ert avlærdur (!) lærari frá Føroya Læraraskúla, hvat fert tú so at leggja høvuðsdentin á? Nakað ávist? Ella fert tú kanska slettis ikki at undirvísa?
Um mær verður lív og umstøður lagaðar, ætli eg næsta ár at arbeiða við fimm ymiskum verkum, tríggjar týðingar, eitt tekstasavn og eitt yrkingarsavn. Tað fer so allarhelst at merkja, at eg ikki fari í starv sum lærari beint eftir lokna útbúgving (men hetta eigur ikki at halda skúlastjórum frá at ringja eftir mær um neyðugt verður). Men fari eg út at vera lærari, er tað mítt ynski, at arbeiða við bókmentum og tónleiki, so at Limp Bizkit og Marilyn Manson kanska koma á pensumlistar um ikki alt ov langa tíð. Men inntil tá ætli eg mær bert at vera menniskja eina løtu. Og kanska finna mær eitt ella annað slag av heimi í verðini. Um eitt slíkt er til.
Næsta ár verður Listahátíð; hvat hevði tú hugsað tær at upplivað?
Til stevnuna í august kundi eg hugsað mær at sæð Bob Dylan, Van Morrison, U2 - ella Frank Sinatra og Elvis - ella hvat við Marilyn Manson og Limp Bizkit. Tað hevði einki gjørt, um Salman Rushdie og Adolf Hitler eisini hildu onkran fyrilestur. Teir kundi eg hugsað mær at hoyrt.
Takk fyri prátið og góða eydnu framyvir!
U2 »All that you can't leave behind«
(Island 2000):
»Beautiful Day«; neyðugi hit-sangurin við pounce í og mín sann kennast teir longu religiøsir her í fyrstu skering? Ja, fløgan byrjar við hesum upp-peppaða sangi, ið minnir meg aftur á allarfyrstu fløgurnar, og løg sum »I Will Follow«, sum tú spældi í Útvarpinum í 1980. Hesin nýggi sangur hevur longu ligið nummar 1 á popptindunum, og tað er eisini skilligt. Lagið er gott, og teksturin er meiri jarðbundin og einfaldur enn tekstirnar annars hava verið leingi.
»Stuck In A Moment You Can't Get Out Of« ein deiligur sangur; um trupul viðurskifti millum tvey, ella er tað um okkara viðurskifti við bólkin, altso lurtarin og U2? Ja, hetta er kanska eitt tað vakrasta lagið eg havi hoyrt ófatiliga leingi. Ein intens ballada um at missa, men samstundis at vita, at hetta er ein løta, sum fer at fara. Og ikki minst eitt niðurlag, sum bønar um at verða trallað afturvið.
»Elevation« teir modernaðu techno-U2 frá »Discotheque« og »Lemon« - og kanska ein feril av Primal Scream og Nirvana eisini? Ja, tað er sum heitið sigur tað, ein upplyftur sangur. Kanska tað nærmasta vit koma tí intensa og hálv-larmandi rokksangunum, sum annars hava verið nokkso frammaliga á fløgunum hjá U2.
»Walk On« er ein klárt religiøsur sangur! Slagarin av nýggju fløguni? Helst tað, hetta er eitt av løgunum, sum eg veit, fara at gerast millum heimsins bestu í míni verð um ein mánaða ella tveir. Ein sangur við greiðum religiøsum undirtónum, og jaliga niðurlagnum »walk on« ella halt á.
»Kite«- eru hetta fjar minni frá ein endurspegling av Sgt. Pepper, sum kom, sá og sigraði? Hin vakrasti sangurin á hesari fløgu haldi eg; í sterkari kapping við Stuck in a moment...í løtuni í hvussu er. Hvat heldur tú Petur? Hetta er eitt lag, sum Bono skrivaði aftaná at hava roynt at pápast við dóttrunum. Men drekin helt sær bert nøkur fá sekund. Men burtur úr hesum kom avgjørt vakrasta lagið á fløguni. Samdur.
»In A Little While« - jamen er hetta ikki »Under the Bridge« við Red Hot Chili Pepper? Men tó - ein klárur soulsangur á la Wilson Pickett og Committments. Ja, hetta er ein sera einfaldur og strippaður sangur, sum kanska fær meg at hugsa um sein 90ara tónleikin, har bólkar sum Red Hot Chili Peppers og Pearl Jam ímynda tann nakna on intensa sangin, sum er beint har.
»Wild Honey« hetta er elegant og akustiskt; feitur elbassur og ein klárur farri av Rolling Stones uppá tað besta...og prógvar fyri tað fyrsta, at U2 duga at rokka við kassaguitarum, og at teir eisini hava lurtað dúgliga til Van Morrison, Bob Dylan og ikki minst Rolling Stones, sum tú sigur, seint í 70unum.
»Peace On Earth« er ein jólaslagari, avgjørt. Eingin ivi. Nummar eitt á jólum. Allar handilshurðar eru opnar fyri hesum, friður á jørð - tað eru jól. At brúka banalitetir og sentimentalitet krevur dirvi og dugnaskap, skal tað hepnast. Akkurát sum hjá Lars von Trier í Dancer in the Dark. Eg haldi báðir partar - Trier og U2 - hepnast heilt væl við hesum sentimentala leiki, hvør í sínum lagi...Ja, hetta er kanska sterkasti teksturin, Bono hevur skrivað síðani »One«. Sum ein nevi í gronina sigur hann, hvussu troyttur hann er av at hoyra, at tað er friður á jørð, samstundis sum alsamt fleiri verða dripin og jarðað afturvið útvatnaðum religiøsum klisje'um. Avgjørt ein stakfløga, sum fer at fylla MTV um jóltíð.
»When I Look At The World« - er hetta ein stórbýar-sálmur? eru vit í London? ella? Hetta er kanska eitt bræv til ein prædikumann, sum allarhelst býr í einum stórbýi. Tað er so syrgiliga lætt at stilla seg upp á eitt podium og prædika um, hvussu verðin sær út, um bert eitt sett av eygum sær hana, og brillurnar kanska ikki eru so væl pussaðar.
»New York«, ja her er so eingin ivi. Í heimsins stórsta súrepli mitt ímillum kjarnur, ormar, Lou Reed og Sinatra. Praktfullur biti. Hesin sangur staðfestir hvussu spjaddar røturnar hjá einum fólki kunnu vera. Samstundis ber New York eisini boð um, at maðurin, sum hevur sæð rastloysi, stórbýir og alt møguligt ørkymlandi eisini fær sett seg niður og strekt beinini.
At enda er lagið »Grace« sum er eitt vakurt lag, við einum einfaldum teksti, sum spælir sær við tvítýdningin í orðinum »grace«, sum merkir náði, men eisini er eitt nógv brúkt gentunavn. »Grace finds beauty in ugly things«, og hetta stendur kanska eftir, aftaná at hava hoyrt fløguna nakrar ferðir. At hóast verðin er stór og ørkymlandi, fylt við so nógvum lorti, so ber til at finna náði í smálutum, so sum at vera pápi, maður og sangari í heimsins besta bólki. Jú tú, alt av náði. Tað havi eg altíð sagt.
Men tó »The ground beneath her feet« hesin sangur manglar á mínari fløgu. Bara teksturin er prentaður á húsanum. Og eingin minni enn Salman Rushdie eigur hann. Tekstin altso. Men sangin havi eg ikki funnið. Veitst tú nakað? Ja fyrst skuldi hann ikki vera við og so aftur og fram. Men endin varð at hann bert finst á ljóðsporinum til Wim Wenders-filmin »Million Dollar Hotel« og kom slettis ikki við á hesa nýggju U2-fløguna, hóast hann stendur í tekstheftinum.
Umframt at siga, at allir sangir hjá U2 hava ein íbornan kristnan boðskap, vórðu hesir sangir lisnir saman við næmingunum, við høvuðsdenti á tað kristiliga og bíbilska:
1. Gloria
2. I still haven't found what I'm looking for
3. Until the End of the World
4. The First Time
5. Wake up Dead Man
6.Peace on Earth
DAGBÓKIN HJÁ PETURI JENSEN Mánadagur 30.10.00: Eg havi sjáldan verið so spentur, sum eg havi verið allan dag. Eg havi glett meg sum eg veit ikki hvat til at nýggja U2 fløgan, »All That You Can't Leave Behind« skuldi koma í handlarnar. Eg eri ikki 11 ár longur. Nú eri eg 27, so eg havi kanska eitt sindur búnari forhold til U2, men tá eg gekk oman í handilin, kendi eg meg ikki nógv eldri enn 11. Henda nýggja fløgan er ógvuliga nakin og jalig, positiv. Hetta kann vísa seg at vera ein stórur biti at gloypa, men tað man kanska fara at ganga. Og nú havi eg so sitið og hoyrt fløguna einar 3 - 4 ferðir. Og lat tað bara verða sagt; eg elski hana longu. Og tað visti eg væl, at eg fór. Hesaferð er maðurin, sum tær seinastu tríggjar fløgurnar hevur reikað rastleysur um í heiminum og myrkrinum á veg heim aftur. Bono er fyltur 40, hevur vitjað pávan, Kofi Annan, Nelson Mandela og er komin væl á leið at frelsa heiminum, men er eisini komin til sættis við at vera pápi (enn eitt, sum eg eigi eftir á), nærkast miðaldarkreppu og hvat veit eg...men hann torir at siga, at hann ikki er uttan vón.
Sosialurin 3. november 2000


text:
Ein lýsing av søguligu gongdini í fólkatalinum í Føroyum hevur ikki rættiliga fast undir fótum fyrr enn seint í 18. øld. Fyrsta almenna fólkateljingin er í 1769, og tvær tær næstu eru við tríati ára millumbilum. Síðani eru tær regluliga við 5-10 ára millumbilum fram til okkara dagar, har fólkayvirlit o.a. skráir eru haldgóðar keldur við fjølbroyttum upplýsingum. Fyri tíðina áðrenn fólkateljingarnar eru nakrar einstakar metingar, men keldurnar eru fáar og spjaddar og óvissan stór.
Hvussu fólkatalið hevur verið tær fyrstu 5-6 øldirnar frá landnáminum vita vit ikki. Onkrar ásetingar í Seyðabrævinum frá 1298 eru tó, sum greitt miða eftir at avmarka náttúrligan fólkavøkstur (m.a. at fólk skuldu eiga trý neyt fyri at sleppa at seta búgv), og kann tað benda á, at fólkatalið hevur ligið á einum støði, sum landið kundi bera undir tátíðar samfelagsviðurskiftum.
1327: 270 húski og 3-4.000 fólk
Fyrsta metingin av fólkatalinum sigur, at um ár 1330 búgva eini 4.000 fólk í Føroyum. Hetta heldur Anton Degn seg kunna siga út frá søguligum skjølum frá ár 1327 um sonevnda “Rómaskattin” í Føroyum (A. Degn 1932). Hann kemur fram til, at tað eru um 270 húski í Føroyum tá. Tá hann so roknar 15 fólk til hvørt húski, verður fólkatalið um 4.000. Rolf Guttesen heldur talið 15 vera høgt. Setir man tað til 10, verður fólkatalið um 2.700 fólk (R. Guttesen 2010). Hvat boð vit so brúka, er greitt, at tað er rættiliga óvist. Í yvilitið er sett eitt miðaltaluppá 3.500 fólk.
Hetta er beint undan Svartadeyða, sum herjaði um alt Europa í árunum 1347-50. Søgufrøðingar halda, at hóast tað var ymiskt, sum hon rakti frá einum stað til annað, so var tað sum heild um ein triðingur av fólkinum, ið doyði av farsóttini. Hvussu var í Føroyum, vita vit ikki. Tað eru nógvar søgnir um bygdir, ið vóru avtoftaðar av Svartadeyða, men tað er ongin søgulig skjalprógvan av nøkrum slag, um at Svartideyði gjørdi um seg í Føroyum.
1600: 3.200 fólk – hálvtriðja øld uttan fólkavøkstur
Tí tá vit aftur hava eina meting av fólkatalinum um ár 1600, liggur tað framvegis heilt niðri á eini 3.200 fólkum. Tað siga tvær metingar, sum styðja hvørja aðra sera væl. Tann fyrra er eftir Arnbjørn Mortensen, sum út frá jarðarbókum roknar seg fram til, at fólkatalið tá var 3.205 (A. Mortensen 1954). Seinna metingin er eftir R. Guttesen (2010), sum út frá skjølum við sonevndum “Kongstíggjundalistum” sum grundarlag roknar fólkatalið um sama mundi at vera 3.180 fólk. T.v.s. at A. Mortensen og R. Guttesen út frá hvør sínum metingargrundarlagi koma fram til sama úrslit.
1650: 2.500 fólk – hóttafall fyri land og fólk
Langt inn í øldina tykist tann vánaliga gongdin í fólkatalinum bert at versna. Fólkatalið minkar so álvarsliga, at í 1650 er tað komið heilt niður á 2.515 fólk, smb. meting hjá Rolf Guttesen (2010). Hetta er ein gongd, har landið og fólkið hevur verið fyri veruligum hóttafalli, óiva merkt av verri veðurlagi (“lítla ístíðin” nevnist ofta hetta tíðarskeiðið), við fellisárum og óiva við viknaðum mótstøðuføri í fólkinum móti afturvendandi farsóttum.
1710: 3.600 fólk – vend er komin í
Tann skeiva gongdin vendir tó aftur til framgongd í seinnu helvt av 17. øld (vanliga nevnd Gablatíðin), tí frá 1650 til 1710 veksur fólkatalið úr umleið 2.500 til 3.600 (R. Guttesen 2010). Nústani tá er fólkatalið komið upp á sama stig, sum eini 400 ár frammanundan.
Vøksturin í fólkatalinum heldur fram í 18. øld. Við støði í upplýsingum um fødd og deyð í kirkjubókum o.ø. skjølum hevur Bergur í Garði rekonstruerað fólkatalið frá fólkateljingini í 1801 aftureftir til 1720 (B. í Garði 1984). Sjálvsagt er óvissan størst um tey elstu tølini, men talrøðin bindur væl saman millum 1710 (hjá R. Guttesen) og fólkateljingarnar í 1769 og 1801.
1769: 4.773 fólk – umfarssjúkur støðga fólkavøkstrinum
Í 1720 er fólkatalið roknað til um 4.000 fólk eftir hesum háttinum. 25 ár seinni er tað komið upp á 4.500 fólk, og aftur 25 ár seinni við fólkateljingina í 1769 – er talið um 4.800 fólk.Hetta er samstundis fyrstu ferð, at alt fólkið í Føroyum er talt við eina almenna fólkateljing.
Eitt afturstig hevur verið í fólkavøkstrinum frá 1775 til 1785. Í sínum kendu “Indberetninger” hevur J. Chr. Svabo uppgerð av fólkatalinum út frá kirkjubókum, og kemur til 4.409 fólk í Føroyum í 1782 - tvs. 364 fólk færri enn við fólkateljingina 13 ár frammanundan. Fyri sama árið 1782 hevur Bergur í Garði 4.630 fólk – tvs. ikki so stórt fall, men tó ein minking upp á 79 fólk.
Afturstigið kemst óiva av, at í 1775 var ein hervilig influenza, sum gjørdi at deyðstíttleikin tvífaldaðist upp í 35‰ (deyð pr. 1.000 íbúgvar). Og aftur í 1781 herjaðu meslingar, sum øktu deyðstíttleikan heilt upp í 42‰ - hægsti deyðstíttleiki, sum nakrantíð er máldur í Føroyum – at samanbera við ein føðitíttleika, sum hesi árini vanliga var niðan fyri 20‰ (B. í Garði 1984 og R.Guttesen 1996).
1813: 5.300 fólk - ferð er komin á fólkavøksturin
Fólkatalið vaks aftur fram til fólkateljingina í 1801, tá 5.255 fólk búðu í Føroyum. Stígur er í tey næstu 10 árini, men frá 1813 kemur rættilig ferð á fólkavøksturin (tíðarrøðin 1720-1831 er eftir B. í Garði). Tá veksur fólkatalið frá uml. 5.300 til uml. 6.800 í 1831. Ofta verður víst til, at stóra samfelagsbroytingin og fólkavøksturin tekur seg upp, eftir at monopolhandilin varð tikin av, og Føroyar fingu frían handil í 1856. Gongdin í fólkatalinum vísir tó, at henda stóra broytingin tók seg upp longu í fyrru helvt av 19. øld, tá fólkavøksturin fleirfaldaðist samanborið við gongdina í 18. øld.
Í fyrru helvt av 19. øld veksa fram nýggj framleiðslu- og stættaviðurskifti, sum leggja grundarlagið undir byrjandi samfelagsbroytingina (Finnsson og Kristiansen 2006 og R. Guttesen 2010):- Ein nýggj samfelagsstætt av traðar- og útróðrarmonnum og harvið eisini nýggj vinnugrein kemur fram. Hetta sæst m.a. aftur í vinnulýsingini í fólkateljingini í 1840, har stórur partur av inntøkuni í nógvum bygdum nú kemur av sjónum.- Eftir at løgtingið er tikið av, kemur nýggj fyrisiting við amtmonnum at skipa fyri, sum settu tiltøk í verk, ið eggjaðu til broytingar í fastlæstum vinnu- og ognarskipanum.- Nógv varð velt upp úr nýggjum, traðir vórðu lagdar inn, og útróðrarmenn og húskallar og tænastukonur, ið fóru av gørðunum, settu seg niður í nógvum nýggjum bygdum víða um alt landið.- Tað hevði eisini nógv at týða fyri fólkavøksturin, at ein nýggj føðikelda við eplaveltingini tekur seg upp fyrst í 19. øld og líðandi trokar kornveltingina burtur.- Sum fyrstu stig til fríari handil komu útihandlarnir í Klaksvík, Vestmanna og Tvøroyri (1836-37). Hetta fekk eisini stóran týdning fyri menningina av útróðrinum.
1850 - 1901: frá 8 til 15.000 fólk – ávegis til nýggja samfelagsskipan
Í seinni helvt av 19. øld vísa nógvar hendingar, hvussu stóra samfelagsbroytingin setir seg ígjøgnum (Finnsson og Kristiansen 2006 og R. Guttesen 2010):- Í 1846 varð bannið frá 1777 tikið av, um at ognarleys og onnur, sum ikki kundu prógva teirra evni til at forsyrgja familjuni, ikki sluppu at giftast og seta búgv.- Í 1856 verður einahandilin tikin av. Handilsmenn fara undir virksemi í bygdunum út um alt landið, keypa og selja fisk o.a. vørur, byrja reiðaravirksemi og fiskavirking á landi.- Í 1863 (fyri Havnina) og í 1894 (á bygd) góvu nýggju jarðarlógirnar ognarleysum rætt at ogna sær traðir.- Í 1865 varð sonevnda bátsbandið frá 1813 tikið av, sum hevði givið bóndunum framíhjárætt til at fáa teirra bátar mannaðar, áðrenn ognarleysir traðar- og útróðrarmenn sluppu at manna sínar egnubátar.- Í 1872 verður fyrsta stigið tikið til skipsfiskiveiðu, sum saman við fiskavirking á landi longu eftir 20-30 árum vaks til týdningarmestu vinnu í landinum.
1901 - 1950: frá 15 til 32.000 fólk – størsti fólkavøkstur nakrantíð
Nýggja fiskivinnusamfelagið hevði trokað gamla bóndasamfelagið afturum. Nýggir samfelagsstættir mynda menningina: reiðarar, keypmenn og arbeiðsgevarar øðrumegin, og hinumegin skjóttveksandi fjøldin av fiskimonnum, arbeiðsmonnum- og kvinnum, handverkarum og øðrum løntakarum.
Fyrri partur av 20. øld merkist av vinnuligum framburði. Búsetingin broytist, har nakrar stórbygdir við skipsfiskivinnu, ídnaðarligari fiskaframleiðslu, handli og handverki taka seg framum við stórum fólkavøkstri, meðan nógvar smábygdir dragna afturúr sum leivdir av gamla bóndasamfelagnum. Eitt víðgreinað samferðslukervi veksur fram við vegum millum bygda og sigling millum oyggja eins og uttanlandssigling við fólki og farmi.
1950 – 2000: frá 32 til 45.000 fólk – føroyska vælferðarsamfelagið verður til
Seinnu helvt av 20 øld veksur fólkatalið framvegis, men við støðugt minkandi ferð. Tað eru tvær høvuðsorsøkir til hetta:
- Onnur er ein líðandi minking í burðaravlopinum (tað er munurin millum fødd og deyð, roknað pr. 1000 íbúgvar). Sum sæðst á myndini fer lutfalsliga burðaravlopið í seinnu helvt av 1990-unumfyri fyrstu ferð niður um støðið frá 1850-unum. Hetta kemur av, at tann sonevnda demografiska umbroytingin ella transitiónin slær ígjøgnum. Tað vil siga, at føðitíttleikin er komin inn í einastøðugt fallandi gongd, samstundis sum deyðstíttleikin ikki longur minkar – m.a. tí eldru ættarliðini vera ein lutfalsliga veksandi partur av fólkinum.
- Hin høvuðsorsøkin er, at samstundis sum vit koma inn í 20. øld, tekur ein nýggjur táttur seg upp í demografiski gongdini, sum nærum ongan týdning hevur havt frammanundan. Tað er ein ávís fráflyting av landinum. Hon vísir seg týðiliga undir kreppuni í 1930-unum, men tað er serliga í seinnu helvt av 20. øld, at fráflytingin av álvara ger um seg og stórliga ávirkar gongdina í fólkatalinum. Hetta vísir seg serliga undir kreppuni fyrst í 50-unum, aftur í seinni helvt í 1960-unum, og so fram um alt undir samfelagsbúskaparliga skrædlinum fyrru helvt í 1990-unum.
Henda broytingin í gongdini í fólkatalinum fylgir stóru samfelagsbroytingunum í seinnu helvt av 20. øld, tá føroyska vælferðarsamfelagið verður til, og familju-, arbeiðs- og hugsunarhættir broytast grundleggjandi.- Telesamskiftismøguleikar víðkast innlendis og úteftir.- Við orkuverkum kring landið nútímansger ravmagnsatgongdin framleiðsluviðurskifti og liviumstøður.- Stóríløgur í samferðslukervið, skipaflota, vinnutól á landi, handils- og tænastufyritøkur, eins og ein stórur almennur sektorur, m.a. á útbúgvingar-, almenna- og heilsuøkinum verður uppbygdur.- Umframt sjóvegis verður nú eisini loftvegis dagligt ferðasamband við útheimin.- Veksandi partur av ungdóminum søkir sær hægri útbúgvingar í Danmark o.ø. útlondum.- Fríari atgongd til fyribyrging, broyting av hugburðum m.a. til siðbundnar kynsleiklutir, øktu arbeiðsmøguleikarnir í privatum og almennum tænastuvinnum, saman við útbygging av dagstovnum og almennari eldrarøkt, geva betri møguleikar fyri at samskipa familju- og arbeiðslív, og kvinnurnar gerast virknar á arbeiðsmarknaðinum í so at siga eins stóran mun sum menn.
Við hesi gongdini er náttúrligi fólkavøksturin (burðaravlopið), sum heilt fram til 1970’ini lá omanfyri 1,6% árliga, komin niður á 0,6%, nú fyrstu 10 árini í 21. øld eru liðin. Tá samstundis nettoflytingin hesi síðstu árini er blivin ein miðal árlig nettofráflyting uppá 0,4%, er aldargamli vøksturin í fólkatalinum mest sum støðgaður upp. Tað er lítið hugsandi, at burðaravlopið fer uppaftur, so einans við betri javnvág millum til- og fráflyting verður grundarlag fyri, at fólkatalið eisini kann vaksa í 21. øld, um enn við nógv minni fer enn í undanfarnu øld.
Í hesari myndini er øll gongdin í fólkatalinum lýst við logaritmiskum skala, sum ger tað møguligt at lýsa broytingarnar í teim ymisku intervallunum við teim lágu eins og við høgu virðunum í eini víðfevnandi talrøð
Keldur:Anton Degn: Hvat kann Rómaskatturin í Føroyum siga okkum, Varðin 12. b., 1932Arnbjørn Mortensen: Fólkatalið og ognarbýtingin um 1600, í Fróðskaparrit 1954Bergmann Finnsson og Sámal Matras Kristiansen: Bygdin – fyrr, nú og í framtíðini, Námsrit 7/2006Bergur í Garði: En historisk demografisk undersøgelse af udviklingen på Færøerne 1720-1831, Københavns Universitet 1984.Danmarks Statistik/Statistisk Departement: Fólkateljingarnar 1769 til 1977Danmarks Statistik: Stat. Meddelelser 4, 56, 4, København 1918Danmarks Statistik: Befolkningens bevægelser 1978Emilius Löbner (1815): Fortegnelse over Folkemængden i Færöe den 1. Januar 1814, deres Ejendomme, Næringsgreene m.m. Editerað til www.history.fo: R. GuttesenHagstova Føroya: Hagtalsgrunnurin, Fólkahagtøl, ÍbúgvaviðurskiftiJens Chr. Svabo: Indberetninger fra en Rejse i Færøe 1781-82, 1957Rolf Guttesen: Færøernes interne og externe migrationer, Geografisk Institut 1969Rolf Guttesen: Historisk Befolkningsgeografi, Topografisk Atlas Færøerne, 1996Rolf Guttesen: Veðurlag, framleiðsla og fólkatal í 1800-talinum og fyrr, í Brot úr Føroya Søgu, Fróðskapur 2010, og samskifti millum H.P. Strøm og R. Guttesen um ritgerðina.Virkisnevndin, Serrit nr. 2: Fólkasamansetingin í Føroyum – fólkaflytingar úr Føroyum, A.L. Olsen 1964
Fleiri ibúgvahagtøl eru at finna í hagtalsgrunninum


text:
Skrubba, sandsprøka (flundruættin)
Limanda limanda (Linné, 1758)
Stødd: Skrubba verður upp í 42 cm long, sjáldan størri enn 35 cm.
Dýpi: Hon er úr umleið 5 m út á 150 m dýpi.
Litur: Liturin skiftir nakað eftir botninum. Á bakinum er hon svartgrá, ljósabrún, grálig, kámt reyð/gul/brún, ofta við gulum blettum, ójavnt settir um alt bakið.
Lýsing: Skrubba er høgravendur flatfiskur. Hon hevur eina langa ryggfjøður frá mitt yvir vinstra eyga aftur til klingruna, eina langa gotfjøður frá gotinum til klingruna. Hon hevur stóran stert, smáar búkfjaðrar og smáar uggafjaðrar og pík við gotið. Hon hevur lítið høvd og lítlan kjaft, smáar roðslur, eitt sindur hvøss at føla eftir bakinum. Strikan gongur í stóran boga uppi yvir uggafjøðurini.
Eyðkenni: Tann nógv bogaða strikan. Skilist frá reyðsprøku og ósaskrubbu m.a. á tí, at hon hevur ikki beinkamb aftur frá eyganum.
Týdningur: Nakað verður avreitt av skrubbu, men prísurin er ikki góður.
da: Ising, en: Common dab, fr: Limande commune, ís: Sandkoli, no: Sandflyndre, tý: Scharbe
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Flatfiskar Pleuronectiformes
14 ættir eru í flatfiskahópinum við 134 slektum og 678 sløgum.
Av hesum eru undir Føroyum 2 ættir við tilsamans 11 slektum og 11 sløgum:
Flatfiskarnir eru eyðkendir við teirra flata og asymmetriska kropskapi, har onnur síðan vendur upp og hin niður. Nýklakt yngul, ið livir uppi í sjónum, hevur vanligt fiskaskap, men eftir eina tíð sum yngul byrjar annað eygað at flyta seg yvir á hina síðuna, og fiskurin fær sítt flata skap. Á onkrum av flatfiskunum verður tó annað eygað verandi á kantinum á høvdinum. Yngulin byrjar nú at svimja á síðuni. Umleið samtíðis fer fiskurin niður á botnin at vera. Eygnasíðan fær dimman lit, og blindasíða ljósan. Teir hava eina langa ryggfjøður og eina langa gotfjøður. Fyri tað mesta liva teir sum botnfiskar, men eru tó uppi í sjónum viðhvørt, onkur sløg regluliga.
Í útheiminum eru onkur sløg, sum liva í feskum vatni. Við Føroyar er okkurt slag, sum fyri ein part er í feskum vatni og í blandingsvatni, men annars livir flatfiskur í sjónum.
***
Eitt sindur um flatfiskarnar
Undir Føroyum eru bæði vinstravendir og høgravendir flatfiskar.
Á vinstravendum flatfiski vendir vinstra lið upp, og á høgravendum flatfiski vendir høgra lið upp.
Allar kvoysurnar, glaskvoysa, norskakvoysa og hvasskvoysa, eru vinstravendar.
Allir hinir flatfiskarnir, hvassasprek, kalvi, svartkalvi, lálla, skrubba, tunga, ósaskrubba og reyðsprøka, eru høgravendir.
Eyguni eru tímegin, sum vendir upp.
Tann síðan, sum vendir upp, er altíð dimmari enn hin, og hon verður ofta nevnd bakið, hóast hon í veruleikanum er síða.
Onkuntíð hendir tað, at flatfiskur ikki vendir røttu síðuna upp, t.d. at ein kalvi vendir vinstru lið upp. Ein slíkur kalvi nevnist „rangur kalvi“.


text:
16. desember 2010Nr. 117
Kunngerð um skráseting av upplýsingum um brennievni, sterk vakstrarhúsgass og ozonoyðandi evni
Við heimild í § 15, stk. 2, §§ 37 og 45, stk. 1 í løgtingslóg nr. 59 frá 17. mai 2005 um verju av havumhvørvinum, og §§ 34d og 72, stk. 3 í løgtingslóg nr. 134 frá 29. oktober 1988 um umhvørvisvernd, sum seinast broytt við løgtingslóg nr. 128 frá 22. desember 2008, verður ásett:
§ 1. Endamálið við hesi kunngerð er at fáa til vega upplýsingar um innflutning og nýtslu av brennievni, sterkum vakstrarhúsgassi og ozonoyðandi evnum.
Stk. 2. Kunngerðin fevnir um:
1) Oljufeløg og aðrar fyritøkur, sum innflyta og selja brennievni, smyrjiolju o.a.,
2) Kølivirki og aðrar fyritøkur, sum innflyta, selja ella brúka sterk vakstrarhúsgass (HFC, PFC og SF6) og ozonoyðandi evni (t.d. CFC, halón og HCFC).
Upplýsingar um brennievni
§ 2. Fyritøkur, sbrt. § 1, stk. 2 skulu í seinasta lagi 1. mars í avloysandi árinum, fyri egna rokning, og eftir umbøn frá Umhvørvisstovuni, lata upplýsingar um nøgd, slag og samanseting av brennievni, ið verður latið skipum og havstøðum, herundir útlendskum skipum í Føroyum og føroyskum skipum uttanlands.
Stk. 2. Upplýsingar skulu latast fyri hvønn einstakan brúkara, sbrt. stk. 1.
Upplýsingar um sterk vakstrarhúsgass og evni, ið niðurbróta ozonlagið
§ 3. Fyritøkur, sbrt. § 1, stk. 2, skulu í seinasta lagi 1. mars í avloysandi árinum, fyri egna rokning, og eftir umbøn frá Umhvørvisstovuni, lata upplýsingar um nøgd, slag og samanseting av sterkum vakstrarhúsgassi og ozonoyðandi evnum, ið verða brúkt ella latin brúkarum á landi og á sjónum, herundir havstøðum, útlendskum skipum í Føroyum og føroyskum skipum uttanlands.
Stk. 2. Upplýsingar skulu latast fyri hvønn einstakan brúkara, sbrt. stk. 1.
Avhending av upplýsingum
§ 4. Upplýsingar sbrt. § 2 og § 3, skulu eftir umbøn frá Umhvørvisstovuni latast eina ferð árliga, og í seinasta lagi 1. mars í avloysandi árinum. Títtleikin at lata upplýsingarnar kann broytast eftir umbøn frá Umhvørvisstovuni. Upplýsingartilfarið skal vera talgilt og sniðið skal verða sambært galdandi vegleiðing frá Umhvørvisstovuni.
Revsing
§ 5. Tann, sum av ósketni brýtur ásetingarnar í § 2 og § 3 í hesi kunngerð, ella ikki aktar boð, givin við heimild í kunngerðini, verður revsaður við bót.
Stk. 2. Feløg og aðrir løgfrøðiligir persónar koma undir revsiábyrgd eftir reglunum í kapittul 5 í revsilógini.
Stk. 3. Málini verða viðgjørd sum løgreglumál. Rættartiltøkini í kapittul 72 í rættargangslógini um at leggja hald á og í kapittul 73 um rannsókn, eru tó galdandi í sama mun sum í málum, sum verða viðgjørd av statsadvokatinum.
Gildiskoma
§ 6. Henda kunngerð kemur í gildi dagin eftir, at hon er kunngjørd.
Innlendismálaráðið, 16. desember 2010
Annika Olsen (sign.)
landsstýriskvinna
/ Rúni Joensen (sign.)


text:
Danjal av Rana 11.01.2018 (11:53)
Eg verði flovur av Hey
- Hetta er fjákut. Tað er stutti boðskapurin hjá Sonna Smith, útvarpsmanni og málkennara, tá hann verður spurdur um navnabroytingina frá Vodafone til Hey.
- Mær dámar hetta einki. Nú er næstan so, at ein blívur illa við, tá starvsfólk í einum handli siga hey við ein. Eg var inni í Føroya Tele í gjár og tordi næstan ikki at siga hey við fólk, sigur hann.
Seinastu árini hava vit sæð eitt rák í Føroyum, har nøvn á stovnum, fyritøkum og øðrum gerast styttri og styttri.
- Tað skal vera so stutt sum møguligt, so fá stavilsi sum møguligt og helst sleppa undan at benda orðið. Í stuttum, vit skulu sleppa undan at hugsa ov nógv. Eg fái ongantíð vant meg við Betri. Tað er eitt tað mest mislukkaða navnið yvirhøvur í mínari verð. Hetta rákið er bæði fjákut og ljótt, sigur hann.
- Tað eru hesi smørtu marketing-fólkini, sum finna upp á, og viðhvørt mislukkast tað og í tveimum førum er tað gingið heilt galið – við betri og Hey. Eg skal siga akkurát sum er, eg verði flovur av hasum, sigur Sonne Smith.
- Eg villist í tí. Nøvnini gerast so einkisigandi, at ein veit ikki, hvat er hvat. Hey og Betri siga einki um virksemi hjá fyritøkuni. Tá hon æt Kall vistu vit, hvat fyritøkan gjørdi. Hví skifta teir ikki heldur aftur til tað, spyr hann.
Hann greiðir frá, at tað er stórur munur á, tá ein fyritøka skiftir navn og tá fólk geva henni eitt annað navn í dagligari talu.
- Nógv vóru ill, tá fólk byrjaðu at rópa Rúsdrekkasølu Landsins fyri Rúsan, men tað navnið hevur fest seg í so stóran mun, at tað í dag stendur Rúsan á posunum. Men í tí førinum spratt nýggja heitið burtur úr dagligu nýtsluni av orðinum, frá fólkinum og upp eftir. Tá tað hinvegin verður dikterað omanífrá er ofta, at tað miseydnast, sigur Sonne Smith.
Onkuntíð verður víst til, at tað er týdningarmikið, at heitið hevur altjóða dám, tað merkir sum oftast eitt líkinda enskt heiti.
- Men minst til, tað eru einans 25 % av heimsins íbúgvum, sum skilja enskt. 75% skilja kortini ikki heitið. Tað enska hevur tikið yvir í so stóran mun, at fyri nøkrum árum síðani úttalaði Kringvarpið navnið á franska forsetavalevninum Lionel Jospin við enskari úttalu, sum Leionel Djospin, sigur Sonne Smith.
Hann heldur, at tað tykist, sum skammast man eitt sindur av tí føroyska, og vil amast í tí útlendska heldur.
- Tað er sum man heldur, at tað er ov bygdasligt, um tað eitur eitt føroyskt navn og verður ov torført hjá útlendingum at úttala. Hetta eru somu fólk, sum gerast illa við av sendingunum hjá Anders Lund Madsen úr Fugloynni, tí hon avdúkar bygdalívið í Føroyum, sigur hann.
Sonne Smith heldur, at onkuntíð er tað einkla eisini tað besta.
- Bankin í Týsklandi eitur Deutsche Bank, tann í USA eitur Bank of America. Føroya Banki skuldi itið Føroya Banki og ikki BankNordik. Hvat var galið við heitinum Eik Banki? Tað var eitt plettskot, finst ikki betri, sigur hann.
- Tað ringasta av øllum er jú, at í telduverðini verða nøvnini ikki broytt, so Vodafone ella Hey eitur framvegis Kall í øllum elektroniskum samskifti, greiðir hann frá.
- Í londunum rundan um okkum, er man farin at venda aftur til verulig nøvn, sum siga at nakað um fyritøkuna. Vónandi fer rákið at venda aftur í Føroyum, men vit eru framvegis nøkur ár aftanfyri umheimin. Kanska skuldi ein navnanevnd verið, mannað við kompetentum fólki, sum kundu sett fótin niður, nakað líknandi navnanevndini fyri fólkanøvn, heldur hann.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Loyvd hjálparamboð
Føroyskt 9. flokkur, framseting: Allir hjálparmiðlar loyvdir
Føroyskt 9. flokkur, máluppgáva: Allir hjálparmiðlar loyvdir
Føroyskt 10. flokkur, framseting: Allir hjálparmiðlar loyvdir
Danskt 9. flokkur, framseting: Allir hjálparmiðlar loyvdir
Danskt 9. flokkur, máluppgáva: Allir hjálparmiðlar loyvdir
Danskt 10. flokkur, framseting: Allir hjálparmiðlar loyvdir
Enskt 9. flokkur, framseting: Allir hjálparmiðlar loyvdir
Enskt 9. flokkur, máluppgáva: Allir hjálparmiðlar loyvdir
Enskt 10. flokkur, framseting: Allir hjálparmiðlar loyvdir
Støddfrøði 9. fl., greiðslurokning: Roknitalvur, formlasavn, passari, linjál, vinkulmátari og lummaroknari
Støddfrøði 9. fl., fimisrokning: Passari, linjál, vinkulmátari, kladdupappír. Lummaroknari ikki loyvdur.
Støddfrøði 10. fl.: Roknitalvur, formlasavn, passari, linjál, vinkulmátari og lummaroknari


text:
Tróndur Arge 10.10.2018 (10:36)
Dart: Jan McIntosh í stórformi í Íslandi
Føroyski dartspælarin, Jan McIntosh, hevur um vikuskiftið luttikið á seinasta umfarinum av sokallaða PDCNB (Professional Darts Coorporation, Nordic & Baltic) pro tourinum í 2018.
Tríggir føroyskir dartspælarar vóru við í Íslandi. Bestu úrslitini í hesum umfarinum fekk Jan McIntosh, sum millum annað kom í hálvfinaluna í eini av ET-kappingunum. Her gjørdi Jan McIntosh ikki mætari enn at vinna á bæði Dennis Nielssen, sum er nummar 11 á PDCNB styrkilistanum, og á Daniel Larsson, sum er strykismettur sum nummar tvey og hevur vunnið seg til HM. Jan tapti í hálvfinaluni móti norska Cor Dekker.
Bogi Isaksen stóð seg eisini sera væl. Hann fekk flest stig av føroyingunum hetta vikuskiftið á PDCNB styrkilistan. Hann spældi seg víðari í báðum PDCNB kappingunum móti tveimum íslendingum.
Í seinnu kappingini gav Bogi, Marko Kantele úr Finnlandi góða mótstøðu í flestu settunum, men finnlendingurin var øðiliga tryggur, tá hann skuldi lukka settini. Dysturin endaði 6-1. Bogi fekk 250 stig á PDCNB listan
Uni Árting rendi seg í harða mótstøðu, tá hann tapti 6-4 fyri Madars Radzma, sum vann heili tríggjar av fimm kappingunum hetta vikuskiftið. Hann bleiv nummar fýra í samlaðu kappingini fyri 2018.
Úr Dartsambandinum verður sagt, at úrslitini eru á eini góðari leið, tá hugsað verður um, at hetta er aðru ferð at føroyskir dartspælarar eru við. Eftir upptøku í ÍSF, so verður tað væntandi javnan, at føroyskir dartspælarar koma at luttaka í altjóða kappingum.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Meistarar
Føroyameistarar 2012
Afv: Bára S. Klakstein, Maria K. Thomsen, Una Joensen, Vár Jenny Lydersen, Ragna Patawary, Monika Biskopstø, Ása K. Thomsen, Aleksandar Djordjevic, Elsa Maria Simonsen, Sølvá Andreasen, Katrina Akursmørk, Rannvá B. Andreasen, Sigrid Jacobsen
Ffv.: Eyðvør Klakstein, Malena Josephsen, Gunnrið Joensen, Tina Joensen, Randi S. Wardum, Sofía Purkhús, Ása Klein Olsen, Sigrun Sirdal, Tove Sólheyg.
Føroyameistarar 2011
Afv.: Paula Mikkelsen, Ragna Patawary, Eyðvør Klakstein, Bára S. Klakstein, Maria K. Thomsen, Vár Jenny Lydersen, Sigrid Jacobsen, Gunnrið Joensen, Tove Sólheyg, Malena Josephsen, Tina Joensen, Erik Nielsen, Venjari.
Ffr.: Ásla Johannesen, Elsa Maria Simonsen, Ann Stauss, Rannvá B. Andreasen, Randi S. Wardum, Sofía Purkhús, Ása Klein Olsen, Monika Biskopstø. Ása K. Thomsen væntar á myndini.
Føroyameistarar 2010
Afv. Erik Nielsen, venjari, Una Joensen, Sofía Purkhús, Sigrid Jacobsen, Ann Olsen, Ása K. Thomsen, Rannvá B. Andreasen, Paula Mikkelsen, Rasmus Jacobsen, hj. venjari.
Ffv. Adelheid Olsen, Tove Sólheyg, Ragna Patawary, Malene Josephsen, Bára S. Klakstein, Randi S. Wardum.
Maria K. Thomsen, Gudrun West, Gunnrið Joensen, Eyðvør Klakstein vænta á myndini.
Føroyameistarar 2009
Afv. Rasmus Jacobsen, hj. venjari, Erik Nielsen, hj. venjari, Una Joensen, Jenny Lydersen, Sofía Purkhús, Sigrid Jacobsen, Mariann Maslyk, Ann Olsen, Aleksandar Djordjevic, venjari, Birgit Ryan hj. venjari, Tove Sólheyg.
Ffv. Elsa Maria Simonsen, Vivian Bjartalíð, Ása K. Thomsen, Ragna Patawary, Rannvá Andreasen, Paula Mikkelsen, Sølvá Andreasen, Malena Josephsen, Gunnrið Joensen, Randi S. Wardum. Eina Kalsø og Adelheid Olsen mangla á myndini.
Greipuvinnarar 2008
Afv. Olga F. Olsen, Paula Mikkelsen, Marjun Joensen, Adelheid Olsen, Olga Kristina Hansen, Tove Sólheyg, Ragna Patawary, Elsa Maria Simonsen, Aleksandar Djordjevic, venjari.
Ffv: Malena Josephsen, Ann Olsen, Sigrid Jacobsen, Jenny Lydersen, Ása K. Thomsen, Sølvá Andreasen, Rannvá Andreasen, Doris í Garði.
Greipuvinnarar 2007
Afv. Malan Heinesen, Aleksandar Djordjevic, venjari, Ann Olsen, Olga Kristina Hansen, Jensa Sirdal, Paula Sjóstein, Sigrid Jacobsen, Mariann Joensen, Rannvá Andreasen, Ragna Patawary, Doris í Garði.
Ffv. Liljan Jacobsen, Bára S. Klakstein, Elsa Maria Simonsen, Ása K. Thomsen, Malena Josephsen, liðsk. Vivian Bjartalið, Randi S. Wardum, Olga F. Olsen, Paula Mikkelsen.
Greipuvinnarar 2006
Afv.: Kristina Eyðbjørnsdóttir, Vivian Bjartalíð, Tove Sólheyg, Anja Sjóstein, Mariann Joensen, Liljan Jacobsen, Sigrid Jacobsen, Paula Sjóstein, Rannvá Andreasen, Malena Josephsen, liðsk.
Ffv.: Elsa Maria Simonsen, Olga F. Olsen, Malan Heinesen, Paula Mikkelsen, Randi S. Wardum, Ragna Patawary, Bára S. Klakstein. Jón Harald Poulsen, venjari, væntar á myndini.
Føroyameistarar 2005
Afv. Jón Harald Poulsen, venjari, Jóngerð Biskopstø, fys., Vivian Bjartalíð, Jensa Sirdal, Paula Sjóstein, Una Olsen, Ann Olsen, Birgit Ryan, Mariann Joensen, Anna Joensen, Annelisa Justesen, Alexander Djordjevic, hj. venjari.
Ffv. Petra Sjóstein, Maria Ziskason, Bára S. Klakstein, Malena Josephsen, liðsk., Elsa Maria Simonsen, Randi Wardum, Jóhanna Niclasen, Rannvá Andreasen, Ragna Patawary, Paula Mikkelsen
Greipuvinnarar 2004
Afv. Jóngerð Biskopstø, fys., Jón Harald Poulsen, venjari, Margit G. Joensen, liðleiðiari, Jensa Sirdal, Kate Kalsø, Maria við Neyst, Vivian Bjartalíð, Mariann Joensen, Rannvá Andreasen, Annelisa Justesen, Ann Olsen.
Ffv. Elsa Maria Simonsen, Bára S. Klakstein, Malena Josephsen, Anna Joensen, Randi Wardum, Jóhanna Ó. Niclasen, Ragna Patawary, Paula Mikkelsen, Una Olsen. Alexander Djordjevic, hj. venjari væntar á myndini.
Greipuvinnarar 2003
Aftast frá vinstur: Maller Jacobsen, liðleiðari, Ann Olsen, Paula Sjóstein, Vivian Bjartalíð, Annelisa Justesen, Mariann Joensen, Rannvá Andreasen, Petra Sjóstein, Una Olsen, Maria við Neyst, Ove Nysted, hj. venjari, Jón Harald Poulsen, venjari.
Fremst frá vinstru: Bára S. Klakstein, Malena Josephsen, Jóhann Ó. Niclasen, Vivi Andreasen, Elsa Maria Simonsen, Jensa Sirdal, Anja Sjóstein, Ragna Andreasen, liðskipari.
Greipuvinnari 2002
Aftast frá vinstru: Ove Nysted, hj. venjari, Malena Josephsen, Ragna Andreasen, liðsk., Paula Sjóstein, Ann Olsen, Mariann Joensen, Annelisa Justesen, Una Olsen, Petra Sjóstein, Jón Harald Poulsen, venjari.
Fremst frá vinstru: Rannvá Andreasen, Paula Mikkelsen, Bára Skaale, Vivi Andreasen, Jóhanna Niclasen, Jensa Sirdal, Elsa Maria Simonsen, Vivian Bjartalíð.
Føroyameistarar 2001
Aftast frá vinstru: Paula Mikkelsen, Paula Sjóstein, Una Olsen, Mariann Joensen, Ann Olsen, Kristina Eyðbjørnsdóttir, Petra Sjóstein, Rannvá Andreasen, Vivian Bjartalíð, Jón Harald Poulsen, venjari, Silvi.
Fremst frá Vistru: Annelisa Justesen, Elsa Maria Simonsen, Jensa Sirdal, Bára Skaale, Jóhanna Niclasen, Vivi Andreasen, Anna M. Jacobsen, Ragnhild Aas, Ragna Andreasen, Malena Josephsen, Sigrid Mikkelsen.
Greipuvinnarar 2000
Aftast frá vinstru: Jutta Mikladal, Súsanna Sivertsen, Jóna Jakobsen, Paula Sjóstein, Vivian Bjartalíð, Petra Sjóstein, Ann Olsen, Una Olsen, Mariann Joensen, Rannvá Andreasen, Annelisa Justesen, Jón Harald Poulsen, venjari.
Fremst frá vinstru: Vígdis Kristiansdóttir, Sigrid Mikkelsen, Elsa Maria Simonsen, Vivi Andreasen, Jensa Sirdal, Ragna Andreasen, liðsk., Margit G. Joensen, Bára Skaale, Paula Mikkelsen, Malena Josephsen.
Føroyameistarar 1997
Aftast frá vintru: Jón Harald Poulsen, Annelisa Justesen, Gerda Joensen, Una Olsen, Maria Jacobsen, Elsebeth Jónsson, liðsk., Irdi Lydersen, Birgit Ryan, Súsanna Jaocbsen, Rannvá Andreasen, Sigrid Andreasen.
Fremst frá vinstru: Mariann Joensen, Nanna Joensen, Malena Josephsen, Vivi Andreasen, Paula Mikkelsen, Jensa Sirdal, Ragna Andreasen.


text:
Orð: Jóannes Patursson
Lag: Alexander Enniberg
Viðmerking: Yrktur eftir 50 ára starvsveitslu hjá sýslumanninum í Havn, har onkur hevði hildið røðu og biðið fólk rópa hurrá fyri móðurlandinum Danmark. Hetta vildi Jóannes Patursson ikki vera við til – og nógv blaðkjak stóðst av hesum tilburði.
1. Móðurland vil eg teg kalla,
føðilandið mítt!
Eg vil vera ævi alla
trygdarbarnið títt.
Móðurlandið! tær í favni
ungi alvi tín
rópti teg við hjartans navni:
einkarmamma mín.
2. Móðurlandið, móðurlandið,
Føroyar, ert tú mær.
Móðir mín! eg barnabandið
bindi fast at tær.
Ættarhugurin hann dregur
meg at elska teg;
einans tú sum móðir hevur
føtt og fostrað meg.
3. Lat, ja lat so aðrar siga,
at teir eiga tvær;
einkarmóðir! eg vil biðja,
einans ver tú mær!
Eina móður vil eg eiga
her á fríðu fold;
hon skal lak á barn sítt breiða,
tá tað legst í mold.


text:
ByggiLán
Skalt tú byggja ella um-/útbyggja bjóðar Suðuroyar Sparikassi byggilán, ið er eitt slag av einum byggi kreditti. Byggilánið verður játtað við eini maks upphædd og so hvørt rokningarnar til sjálva byggingina skulu rindast, flytir Suðuroyar Sparikassi peningin av byggiláninum.
Fígging til egnan bústað gevur rætt til rentustuðul. Treytin er, at tú ert undir fullari skattskyldu í Føroyum og býrt í húsinum.
Fyri at fáa eitt byggilán er tað avgerandi, at tú hevur gjørt tær eina kostnaðar- og tíðaræltan, og fingið byggiloyvið frá kommununi ella avvarandi myndugleika.
Minst til at boða tínum tryggingarfelagi frá, tá ið tú um- ella útbyggir.
Tá ið byggingin er liðug, verður byggilánið, eftir nærri avtalu, avloyst av einum bústaðarláni.


text:
Orð og lag: Aage Samuelsen
Týtt: Kajfinn Hammer
1. Hevur frið við Guð tú funnið og er sál tín endurfødd?
Ert tú doyptur fult við vatni og við Ond?
Tú, sum dag og nátt má streva, gera bót og betra teg,
roynir altíð sjálvur loysa tíni bond!
Niðurlag: Trúgv á Jesus, tað Guðs Lamb,
sum breyt syndarinnar bann,
og sum rópti út hin dag’: Tað er fullgjørt!
Kom og gev teg fult til Hann,
sum eitt Ævigt Lív tær vann;
tann, sum trýr, skal síggja megi Guðs og dýrd!
2. Alt ov leingi hevur tú nú dvølt við Rómarbrævið 7,
og tú gert alt tað, tú sjálvur ikki vil’!
Flyt nú til kapittul 8 frá fordøming, trælkan, neyð,
tí tá gerst tú tað, teg Andin leiðir til.
3. Tá tú hoyrir onnur gleða seg og syngja Guði prís,
tekur tú teg burt og bara finnist at!
Lat ístaðin hjartað vera fylt við lovsangi og prís,
Himmalarvurin, Hann vann tær, er jú tín!


text:
Bilar slatra um parkeringsbuglur
Fleiri hava roynt tað: At fáa buglur á bilin, meðan hann stendur parkeraður, og ongin sigur frá. So stendur tú har sum Kánus, tí tú kanska ikki ansar hesum fyrr enn fleiri dagar seinni.
Nøkur teirra, sum eru so óheppin at gera bugluna, siga frá. Tey leggja til dømis ein seðil undir viskaran við navni og telefonnummari. Men øll gera ikki tað.
Sum fyrsti bilaframleiðarin hevur Mercedes-Bens nú gjørt eina skipan, sum ber í sær, at bilurin slatrar til tín, um onkur hevur gjørt eina buglu í bilin, um tú ikki ert hjástaddur. Hendir tað, ja, so sendir bilurin í stundini boð á fartelefonina um hendingina.
Skipanin er av sovorðnum slag, sum er góð at hava, men sum tú ongantíð vónar at fáa brúk fyri.
Kelda: FDM


text:
Gjald
Gjaldið er í løtuni kr. 2250,- fyri eitt skúlaár, her íroknað lán av ljóðføri. Eisini er brúk av bløðum, streingir, olja, harpiks o.a. sum skal til fyri at spæla ljóðføri, við í gjaldinum.
Fakturi við gjaldstreytum o.ø tilskilað verður sendur út umvegis teldupost eftir skúlaársbyrjan. Næmingar, ið melda til í skúlaárinum, fáa faktura við gjaldstreytum o.ø tilskilað sendandi við telduposti eftir byrjan. Síðani verður áminning send út annan hvønn dag 5 ferð. Eftir hetta fara rykkjarar út eftir vanligum mannagongdum.
Um gjaldið ikki verður goldið innan ásettu freistina, verður næmingurin útskrivaður frá skúlanum og fráboðan send um tað.
Um næmingurin gevst í skúlaárinum, verður tilmeldingargjaldið ikki endurrindað.
Um fleiri systkin ganga í skúlanum, rindar fyrsta barnið fult tilmeldingargjald og onnur systkin einans 50 % av tilmeldingargjaldinum, tó bert tá gingið verður til einstaklinga undirvísing. Hetta er tó ikki galdandi fyri systkin, ið eru 18 ár og eldri.
Árligi kostnaðurin fyri ljóðførisundirvísing er kr. 2250,-
Árligi kostnaðurin fyri spælistovur er kr. 600.-
Árligi kostnaðurin fyri barna- og ungdómskór er kr. 1000.-
Árligi kostnaðurin fyri Musikkskúla Miðnám og PO – er kr. 2.400.-
Árligi kostnaðurin fyri undanskeið er kr. 1000.-
Árligi kostnaðurin fyri Litir í Leiki er kr. 5.000.-


text:
Avtalan at útbyggja Eystaru bryggju undirskrivað
1471291861
Í dag undirskrivaðu Heðin Mortensen, borgarstjóri í Tórshavnar kommuna, og Stein Olvur Petersen, stjóri í J&K Petersen, avtaluna um at útbyggja Eystaru bryggju í Havn. So er klárt at fara undir verkætlanina eftir eina 3-4 ára langa tilgongd.
Talan verður um at útbyggja verandi molan út í Nólsoyarfjørð.
Tá ið Eystara bryggja er liðugt útbygd fer Nólsoyggin og fjørðurin at síggjast av Skansanum, umframt at útsýnið frá Sandagerði framvegis verður opið út móti Nólsoynni.
Víddin á nýggju útbyggingini er umleið 95.000 fermetrar og verður arbeiðið eftir ætlan latið Tórshavnar havn tann 30. november 2019.


text:
Fríggjakvøldið 17. juli klokkan 20.00 vitja Summartónar aftur á Bókasavninum við Løkin. Hetta er tann fjórða av fimm konsertum í summar. Hesuferð er tað Heiðrun Petersen á violin og Jóhannes Andreasen á klaver.
Tey fara at spæla verk hjá Brahms, Tróndi Bogasyni og Debussy.
Heiðrun og Jóhannes eru bæði millum okkara fremstu tónleikarar. Jóhannes er tann meira royndi ímeðan Heiðrun er eitt yngri talent. Heiðrun Petersen fór at spæla violin sum 7 ára gomul hjá Sámali Petersen á Tórshavnar Musikkskúla. Hon hevur tikið masterprógv í violinspæli á kongaliga danska musikkkonservatoriinum í Keypmannahavn, og er nú í gongd við solistútbúgving innan kamar-tónleik. Hon hevur fingið undirvísing frá so navnframum tónleikarum sum Alf Richard Kraggerud, Milan Vitek og Gerhard Schulz. Umframt at spæla violin í síni egnu strúkikvartett Nordic String Quartet spælir Heiðrun regluliga við ymsum professionellum symfoniorkestrum í Norðurlondum.
Jóhannes Andreasen hevur í fleiri ár verið ein av okkara fremstu klassisku tónleikarum. Hann hevur útbúgving bæði úr Wien og London. Dagliga undirvísir hann í klaverspæli samstundis sum hann hevur regluliga konsertir. Herfyri hevur hann t.d. spælt allar klaversonaturnar hjá Mozart.
Konsertin á bókasavninum byrjar klokkan 20.00.
Atgongmerki kostar einans 50 krónur. Og bókasavnið bjóðar drekkamunn.
Øll eru hjartaliga vælkomin til eina hugnaliga tónleikaløtu á Bókasavninu við Løkin.
Meira kann lesast um bókasavnið og summarkonsertirnar á heimasíðuni www.lokin.fo


text:
Sjálvur aðaltátturin í FarGen-verkætlanini er trygdin, og atlit til privatlívið hjá luttakarunum og álit millum partarnar eru altavgerandi.
Luttøka vard við navnloynd
Upplýsingar um tínar ílegur eru viðkvæmar upplýsingar, og tí verða allar ílegudátur bronglaðar (krypteraðar) og tryggjaðar við navnloynd. Ongar persónligar dátur verða almannakunngjørdar. Tín luttøka í FarGen er sostatt vard av navnloynd, og tínar upplýsingar eru einans tøkar til gransking undir einum nummari, sum ikki avdúkar, hvør tú ert.
Tann einasti, sum hevur lykilin til navnloyndina, tvs. atgongd til bæði navn og nummar, er kliniski ábyrgdarhavin av FarGen. Harumframt hava stjórin á Ílegusavninum og ein KT-ráðgevi umsitingarliga atgongd.
Brot á navnloynd
Navnloyndin kann verða brotin undir meira og minni sannlíkum hendingum, t.d. um onkur brýtur tagnarskylduna ella teldusníkar og tjóvar bróta navnloyndina. FarGen fylgir mannagongdum fyri handfaring, flyting og goymslu av dátum við kravdari dátutrygd sambært føroysku trygdarkunngerðini.
FarGen fylgir eisini vanligum treytum viðvíkjandi navnloynd og dátutrygd fyri innsavnan til vevnaðarskránna hjá Ílegusavninum.
Tínar dátur, títt samtykki
Fer ein granskingarverkætlan í gongd, sum hevur tørv á tínum dátum, krevst títt samtykki, fyri at verkætlanin kann fáa atgongd til tínar dátur. Ein slík granskingarverkætlan skal altíð vera góðkend hjá Vísindasiðsemisnevndini, Dátueftirlitinum og Ílegusavninum, áðrenn hon kann fara í gongd, og atgongd verður bert latin til navnaloyndar dátur.
Les meira um granskingarverkætlanir.


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Spyr bara
Spyr bara verður strikað
Teigurin Spyr bara her á heimasíðuni er farin í søguna.
Avgerðin er tikin av bygdarráði og umsiting í felag.
Orsøkirnar eru fleiri. Ein er, at mett verður, at tað er sera óheppið, at fólk sleppa at seta spurningar ónavngivin, og at hetta er við til at lækka støðið á kjakinum. Fleiri áheitanir eru komnar um hetta frá borgarum í kommununi.
Ein onnur orsøk er, at Vestmanna Kommuna heldur vil koma beinleiðis á tal við borgararnar. Hetta kann gerast, við at borgarar koma á Kommunuskrivstovuna til eitt prát, ella við at senda okkum fyrispurningar við telduposti ella vanligum posti. Harumframt er ein góður møguleiki á Facebook-síðuni hjá Vestmanna Kommunu; har ber eisini til at seta spurningar og gera viðmerkingar.
Vestmanna Kommuna vónar, at borgararnir skilja avgerðina, og at teir ikki halda seg aftur at seta spurningar, gera viðmerkingar og koma við atfinningum, hóast Spyr bara verður strikað.
Møguligt verður í eina tíð at fáa atgongd til Spyr bara í teiginum til vinstru á heimasíðuni, men bert fyri at kunna lesa gamlar spurningar og svar. Seinni verður leinkjan strikað og nýggj leinkja løgd undir Kommunan → kommunalar tænastur.
Vinarliga
Vestmanna Kommuna
Vestmanna, 10. juli 2015
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
Mold
Januar 30 , 2009Hey Vestmanna kommuna
Bert ein spurning.
Er tað loyv at koyra mold á sjógv?
Bygdaráðið / Bygdaleiðir.(framhald)
Januar 30 , 2009Hvussu leingi kan mann ætla sær á fund áðrenn man fer?, eg spyrji bara. Eg haldi vit hava lisið ofta at ætlandi verður fundur, ber tað ikki til at hava ein telefonfund um málið, um tað er so trupult at hittast? Telefonfundir kunnu loysa nógvar knútar.
Bygdaráðið / Bygdaleiðir.
Januar 29 , 2009Eg vildi bara vita hvussu tað gongur við samráðingunum
millum Bygdaráðið og Strandfaraskip Landsins, um at fáa
bussarnar at koyra niðan í bygdina aftur.
Tað er jú javnan man sær teir stóru bussarnar koyra
tvørturum bungurnar á Flatavegi, so hvat trupuleikin er
við Leið 100 kundi verið áhugavert at vita.
Vóni ikki at hetta Bygdaráðið er líka so óvilja at fáa máli
loyst sum tað fyrrverandi.
Ein ótolin og ónøgdur borgari.
Nýggji kirkjugarður.
Januar 29 , 2009Seinasta sunnudag var eg ein túr,út eftir Gerðisvegi og má
eg siga,at kirkjugarðurin fall mær virkuliga í eyguni,hann er
(blivin)ljótur,betongi,sementi,eg meini við og haldi eg at eitt
tað fyrsta ið eigur at vera gjørt,er,at putsa garðin upp,ong-
antíð ov sjøtt.Haldi,at var hann málaður hvítur hevði rigga
val.
Grundstykkir
Januar 27 , 2009Veit at onkur hevur spurgt fyrr. Men hvussu leingi kann eitt grundstykki standa UMBIÐIÐ???? Hugsa verður um ovasta grundstikki uppi í Vestri
Um onkur annar vísir áhugað fyri einum grundstykki, ið stendur sum umbiðið, fær tann, sum umbiðið hevur, eina freist uppá 1 til 1½ mánaða at greiða síni viðurskifti í samband við eitt møguligt keyp. Um hetta ikki verður gjørt innan ásetta freist, verður grundstykkið selt øðrum.
Viðvíkjandi grundstykkinum, tygum vísa á, eru tó onnur viðurskifti, ið gera seg galdandi, og fyrr enn hesi viðurskifti eru loyst, verður grundstykkið standandi sum umbiðið.
Viðarlundin
Januar 26 , 2009Kunnu tit greiða frá hvat í hendi í viðarlundini um jólini, tá ið ymiskt bleiv sorla sundur. Er tað melda ? - Hví leggur man ikki myndir út á síðuna, sum vísa tað sum oyðilagt er. Hetta virkar heilt sikkurt fyribyrgjandandi. Eisini eigur hetta at verða tiki fram innan skúlans gátt. TIT í vita hvør hevur gjørt hetta, vinarliga sigi politinum frá, so ótangarnir kunnu verða revsaðir.
viðarlundin
Januar 23 , 2009
Enn einaferð spyrji eg, um okkara leiðandi fólk hava nakra ætlan fyri viðarlundina. Skal okkara viðarlund verða eitt frístað fyri seyð, ella eru ætlanir at gera nakað við viðarlundina, soleiðis, at hon verður eitt mentanarøki og fríøki fyri vestmenningar.
Seyður hevur enn frítt at fara inn í viðarlundina, og portrini til viðarlundina standa altíð opin. Hesin trupulleiki er lættur at loysa, við at seta hegn uppaftur og at gera tað soleiðis, at portrini til viðarlundina hella og tískil fara í lás aftur av sær sjálvum.
Eg haldi, at okkara viðarlund er ov lítil, men hon verður ikki vakrari av tí, ið nú hendir henni. Spurningurin er bara, hvør skal taka sær av henni og gera hana til ein integreraðan part av bygdarlívinum, júst sum viðarlundi í Havn er fyri havnarfólk.
Vagnur Streymoy
Viðarlundanevndin hevur ábyrgdina av viðarlundini. Men ætlanin er, at Vestmanna Kommuna skal yvirtaka hana.
Viðarlundanevndin er í ferð við at søkja um stuðul av játtanini til frama fyri viðarvøkstur, so at dagføringar kunnu gerast.
Í hesum sambandi verður eisini arbeitt við at útvega meira lendi, so viðarlundin kann útvíðkast.
Hugskotið við portrinum er gott. Takk fyri tað.
Skúlin
Januar 20 , 2009Eg hugsi ikki, at vestmeningar hava minni áhuga av skúlans virksemi, enn fólk aðrastaðni í landinum. Ein kann tó staðfesta, at á hesi síðuni, er als eingin áhugi millum fólk, at skifta orð um skúla og skúlaviðurskifti.
Øll viðurskifti, ið tengd eru at skúlanum, áttu at havt størsta áhugan hjá foreldrum at næmingum skúlans. Fólkaskúlin er fundamentið undir samfalag okkara.
Her á síðuni, verður skúlin als ikki nevndur. Hinvegin, er tað kanska meira áhugavert, at skriva um bál, kavarudding og parkeringsviðurskifini kring barnagarðin.
Skúli og skúlaviðurskifti, hava altíð havt mín áhuga. Eg havi eisini verið so heppin, at arbeitt saman við umboðum fyri skúlan og Bygdarráðið, tey árini ið eg var í Skúlastýrinum.
Mín kensla er, at samstarvið hevur verið sera gott. Bygdarráðini hava skilt ynskir skúlans á flestu økjum. Vónandi fer nýggja bygdarráðið at halda somu kós.
Tó er okkurt, ið eg haldi, at hesi nýggju fólkini, skulu fara í holt við beinanvegin.
Ynski hava leingi verið frá skúlanum, at bøta um hølisviðurskiftini. Tørvurin á serhølum til undirvísing er akuttur. Hetta vita undanfarin bygdarráð.
Tí fari eg at spyrja tykkum, ið nú mynda Bygdarráðið, um nakrar serligar ætlanir eru hesum viðvíkjandi. Kundi hugsa mær, at fingi at vita, hvørji framtíðarmál nýggja bygdarráði hevur, tá ið talan er um fysisku karmar skúlans.
At enda, fari eg at ynskja øllum teimum, ið eg havi samtarvað við í skúlahøpi seinastu mongu árini, at teimun fer at gangast væl.
Vinarliga
Jóhan Simonsen
Viðmerkingar tygara verða sendar áfram til Mentunarnevndina.
Undir undanfarna bygdarráðið varð arbeiðsbólkur settur til at kanna hølisviðurskiftini í skúlanum. Útskiftingar hava verið í samband við kommunuvalið og Skúlaráðsvalið, so limirnir í arbeiðsbólkinum mugu veljast av nýggjum.
bilar uttan plátir
Januar 20 , 2009Hvussu berð tað til at bilar sleppa at standa uttan plátir runt í bygdini, til onkur ger vart við tað??. Tað burdi verið nemt hjá arb form at ringt til politi og sagt at frá. Tí tað eru ofta á somu støðum at teir standa, m.a. ovast á Rógvuvegi, og inni á fjørð, í skálum(Giggu), við læknahúsini...o.s.v...Góðu tit í Vestmanna kommunu, strammi upp á hesum økjinum. Tað er als ikki nóg gott at menn liggja og arb uppá bilar uttan plátir á kommunalum parkeringsplássum í mánar....
Nú koyrið eg av og á út eftir Birgisvegi, men eg má siga at tað er eitt undur at eingin hevur melda handan bilin sum plagar at standa miðskeiðis á veg út, hann stendur mitt á vegnum soleiðis at tað er trupult at sleppa framvið. Um tað nú skuldi komið eldur í uttan fyri henda bil so sleppur brandbilurin ikki fram við honum. Tað má ikki koma fyri. Vælsignaði flyti bilin for ever!!!
Annars eitt rós til tykkum har úti, gott at tit gera tykkara egnu parkerings pláss. Flott. Høvdu øll hugsað á sama hátt.
Umsitingin hjá kommununi arbeiðir við at gera eina mannagongd í samband við burturbeining av akførum uttan nummarspjøldur, sum standa á almennum øki. Henda mannagongd má gerast í samráð við løgregluna, tí tað er løgreglan, sum hevur ferðslulógina um hendi, og akfør uttan nummarspjøldur, sum standa á almennum øki - í hvussu so er á almennum vegi - koma undir ásetingar í ferðslulógini.
Parkeringsviðurskifti eru eisini skipað sambært ferðslulógini, so eisini har er tað løgreglan, sum skal fáa boð um skeiva parkering.
Umsitingi fer í næstum at hava fund við løgregluna, og tá verður víst á trupulleikarnar, tygum nevna.
vegurin oman til gjáarlon...
Januar 15 , 2009Hví verður tað ikki saltað ella grivið á vegnum oman til gjáarlon?
Har er sera sera ringt at ganga, serligani tá ein hevur fleiri børn, ið skulu berast og leiðast...
Bátastevnan 2009
Januar 15 , 2009Nær verður bátastevnan 2009?
Ein, ið ætlar sær
Eftir ætlan verður bátastevnan 16. mai.
Prestar við endurskyn
Januar 15 , 2009Kemur man koyrandi frá Bjargalíð yvir ímóti Hornavegi 21, skal man vera sera varin, ikki at koyra niður í túnið hjá teimum. Hevði tað ikki veri eitt hugskot at sett nakrar prestar við endurskini framm við vegnum har?
Ònøgdur.
Januar 14 , 2009Ja so sanniliga eri eg ónøgdur við svarið ið eg fekk við-
víkandi,nýggjarsbálinum.At brunaumsjónin gevur loyvi og
harvið er leys av allari ábyrgd,er langt úti.Og hjá tykkum at
siga at e_g sjálvur má fara víðari við málinu, er at kasta alla
àbyrgd frá sær.Sjálvandi skal tað farast víðari við hasum má-
linum og fari eg enn einaferð ,at byðja ratta viðkom-
andi,sum er komunan (umsjónarmaðurin)illa hvussu hann so eitur um,at taka málið upp.Illa verður tað ikki bara ei klaga
ið ferð víðari,men eisini um,at eftirlitið ikki ger sína skyldu.
Vestmanna Kommuna fer, sum eina avleiðing av, at treytirnar fyri brenning av nýggjársbálinum, tygum nevna, ikki vóru hildnar, at geva loyvishavaranum eina átalu.
Sum nevnt í fyrra svarinum, so ger kommunan ikki meira við hetta málið, men sum eisini nevnt, so verður neyðugt hjá kommununi framyvir onkursvegna at ansa betur eftir, tvs. at skerpa eftirlitið.
Ellisheimið
Januar 13 , 2009Er nakrar tekningar av ellisheiminum, at finna á heimasíðuni? Um ikki, er so nakar møguleiki at leggja tær út?
Vinarliga Jónsvein
Her er slóð til nakrar av tekningunum:
/myfiles/files/793.0111.ddnnbgv.pdf
/myfiles/files/993.200umyndir.pdf
/myfiles/files/__rosjekttilfarhanda081121_rkitekthvusprosjekt081119_vustekningar_tumynd.pdf
Nýggjarsbál
Januar 12 , 2009Gott nýggjar øll somul.Í samband nýggjarsbál sum brendi
á vegnum út á Berg,týlja nýggjarsaftan,var eg framvið mor-
gunin eftir og sá,at har var ein stórur bátur brendur.Spurn-
ingur mín er,er tað loyvt at brenna viðgjørdan við?Og hevur
komunan gyvið loyvi til tes?Um ikki,ætlar ævvarendi mindu-
leiki at taka málið upp?Um ikki so hví?
Vestmanna Kommuna (umsitið av brunaumsjónarmanninum) gevur skrivligt loyvi til brenning av nýggjársbáli sambært forskriftum frá Umhvørvisstovuni. Sambært hesum forskriftum er tað ikki loyvt at brenna viðgjørdan við. Kommunan hevur tó ikki møguleika at ansa eftir, hvat fer í hvørt bálið, og kommunan ætlar ikki at gera meira við hetta mál, tygum nevna. Neyðugt verður tó hjá kommununi framyvir onkursvegna at ansa betur eftir.
Eru tygum ikki nøgd/nøgdur við niðurstøðuna hjá kommununi, kunnu tygum altíð sjálv/sjálvur fara víðari við málinum.
Skattainntøkur
Januar 12 , 2009Kann man ikki fáa ein teig á heimasíðuna, sum vísir, hvat skattainntøkan er leypandi mánað fyri mánað? Hetta fær kommunan upplýst hvønn mánaða frá Gjaldsstovuni.
Lættast hevði verið at kunna um skattainntøkuna sum tíðindi. Trupulleikin er tó, at mánaðarliga skattainntøkan, sum vit fáa frá Gjaldstovuni, er misvísandi, m.a. tí at onkur gjøld verða tikin av, áðrenn vit fáa inntøkuna, harumframt eru ofta reguleringar í inntøkuni.
Vit fara at taka støðu til, hvussu vit kunnu kunna um skattainntøkurnar. Ein møguleiki er at taka saman um inntøkurnar og broytingarnar fyri hvønn ársfjórðing.
Vega skeltini
Januar 12 , 2009Okkara bygd blívur bara vakrari og vakrari, takk fyri tað.
Men eg hevði blivi enn glaðari, um tit kundu gjøgnumgingi øll skeltini her í bygdini. Skelti standa sum verða man, runt alla bygdina, men ikki kann sigast at tey eru sera vøkur á at lýta. Gomul, slitin, skøva, skeiv, bugla, o.s.v.
Vónandi kunnu tit taka hetta upp til viðgerðar.
Takk fyri upptøkuna.
Bygdamaður
Viðmerking tygara er send áfram til ferðslunevndina og umsjónarmannin.
Hví verður ikki alt lagt út ?
Januar 12 , 2009Eg spurgdi um bátapláss á landi, hví verður tað ikki lagt út ?
Bátapláss á landi
Januar 08 , 2009Hey tit í nýgga kommunustyrinum.
Eg ætlaði at heysa mær bátin upp úr bátahilinum og leggja hann á landi onkunstadni. Síggi at bátar og kampingvognar standa nidanfyri Lacareta ella vid síduna av Turkihúsinum nirri á bakka og eisini í gardinum kring kommunuhøllina. Hvat skal man betala, viss man skal seta bátin í gardinum í kommunuhøllini og hvussu nogva skal man betala viss man leggur hann vid sídiuna av Turkihúsinum.
Báturin, sum stendur uppi við kommunuhøllina, lág sokkin í bátahylinum í longri tíð. Tí tók Vestmannahavnar Havn bátin upp, og setti hann í garðin við Maskinhøllina, til eigarin einaferð ger vart við seg. Viðmerkjast kann, at Vestmannahavnar Havn ikki veit, hvør eigur bátin, tí at hesin uttan fráboðan tí eisini uttan loyvi var komin at liggja í bátahylinum.
Um ætlanin er at seta bát á Kolastykkið (niðanfyri La Carreta/uttanfyri Turkihúsið), so skal hetta gerast í samráð við Vestmannahavnar Havn. Vanliga kostar hetta 100 kr um mánaðin, tvs. fyri smærri bátar.
Camera
Januar 08 , 2009Vit sakna Webcamerai ,tað hevur verði burtur í fleiri dagar
Vatn
Januar 06 , 2009Gott nýttár.
Tað er forbiðið keðiligt við hasum vatnlekanum í Garðagøtu, nú er so hált har at tað er beinleiðis vandamikið. Kann einki gerast við hatta ella????? Ikki skilda uppá veðrið tí onkur gjørdi vart við lekan í summar, og var bangin fyri hvussu fór at verða tá frostið kom.
Vit hava fleiri ferðir kannað eftir, hvaðani vætan stavar. Vit hava kannað við tólum, grivið niður á vatnleiðingina, og eisini roynt at stoyta litevni í uppsamlingar og gil longur uppi, men vit hava ikki enn funnið útav, hvaðan vatnið kemur.
Vatnið kann tó ikki halda fram við at renna eftir vegnum, og tí mugu vit helst, um ikki annað gerst, onkursvegna drena vatnið burtur.
Inntøkur
Januar 05 , 2009Tað fellur mær eitt sindur fyri bróstið, at tit vænta fleiri mill. fleiri í inntøku í 09 enn í 08? Fer Vestmanna at sleppa undan heimskreppuni einsamøll av øllum, vænta tit?? Eg síggi at skrivað verður í innganginum í fíggjarætlanarskrivinum, at enn er eingin stígur at síggja í virkseminum í Vestmanna, og Harrin havi lov fyri tað, men eiga vit ikki at vænta, at so verður, soleiðis sum søgur ganga?? "Betur er at binda um heilan fingur," sigur orðatakið.
Satt er, at ilt er at spáa um framtíðina. Tað er tó ein misskiljing, tá tú sigur, at vit vænta ein vøkstur upp á fleiri milliónir í skattainntøku. Tað er rætt, at munurin millum upprunaligu fíggjarætlanini fyri 2008 og hana fyri 2009 er 2,6 milliónir (38,1 mill. kr – 35,5 mill. kr); men vit samtyktu eina broytta fíggjarætlan í november, í henni er skattainntøkan mett til at verða 37,25 mill. kr. Talan er sostatt um eina hækking á 850.000 kr ella um 2% í mun til væntaða úrslitið fyri 2008. Vit halda ikki, at henda hækking er burturvið, allar lønir hækka í 2009 – flestu við uml. 3%. Harumframt tykist fólkatalið væl hægri nú enn við ársbyrjan í 2008. Um t.d. 20 nýggir skattaborgarar eru, so skuldi tað merkt, at skattainntøkan veksur við 1 millión kr.
Nógv óvissa er bæði um inntøkur og útreiðslur, tí er væntandi, at neyðugt verður at endurskoða fíggjarætlanina fyri 2009.
2015: Jul Jun Apr Mar Feb Jan
2014: Des Nov Okt Sep Jun Apr Mar Feb Jan
2013: Des Okt Sep Jul Jun Mai Apr Mar Feb Jan
2012: Des Nov Okt Sep Aug Jul Jun Mai Apr Feb Jan
2011: Des Nov Okt Sep Aug Jul Jun Mai Apr Mar Feb Jan
2010: Des Nov Okt Sep Aug Jul Jun Mai Apr Mar Feb Jan
2009: Des Nov Okt Sep Aug Jul Jun Mai Apr Mar Feb Jan
2008: Des Nov Okt Sep Aug Jul Jun Mai Apr Mar Feb Jan
2007: Des Nov Okt Sep Aug Jul Jun Mai Apr Mar Feb Jan
2006: Des Nov Okt Sep Aug Jul Jun Mai Apr Mar Feb Jan
2005: Des Nov Okt Sep Aug Jul Jun Mai Apr Mar
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Svimjisamband Føroya hevði í gjár sín árliga aðalfund, í ÍSF-høllini í Tórshavn. Á skránni var útyvir formansfrágreiðing og framløga av roknskapinum, eisini val av formanni, tveimum nevndarlimum umframt tiltakslimi, og sum innkomið mál serliga at flyta aðalfundin til aftur at vera um várið.
Innkomnu málini vóru eftir áheitan frá ÍSF, at flyta aðalfundin so at góðkendur roknskapur framyvir kann latast ÍSF í seinasta lagi hin 1. juli, árið eftir, umframt ein viðgerð um talurætt ÍSF á aðalfundi SSF.
Fyri vali stóðu undirritaði formaður Rókur í Jákupsstovu, umframt nevndarlimir Sørin S. Djurhuus og Katrin H. Sørensen. Katrin hevði frammanundan boðað frá at hon tók ikki við afturvali, og varð Eyðun Húsgarð úr Havnar Svimjifelag nú valdur í hennara stað. Afturat hesum varð Dann Hjelm afturvaldur sum tiltakslimur.
Eg vil vegna Svimjisambandið nýta høvið til at takka Katrini fyri hennara tíð í starvsnevnd SSF, har hennara íkast serliga hevur verið at fáa gongd á landsliðsarbeiðið aftur.
Annars var tað serliga hitt fráboðaða ódnarveðrið sum merkti fundin, har suðuroyingar høvdu verið noyddir at melda avboð til fundin, umframt at vit onnur gjarna vildu heim áðrenn hann veruliga brast á.
Formansfrágreiðingin er viðfest: ssf-adalfundur-2018-fragreiding.pdf
Næsti aðalfundur SSF verður í mars/apríl 2019, sum samtykt á hesum aðalfundi.
Vegna starvsnevnd SSF
Rókur í Jákupsstovu


text:
Orð: Johnson Oatman
Lag: George C. Hugg
Týtt: Victor Danielsen
1. Kunnu vit finna ein vin sum Jesus?
Ikki ein, ikki ein!
Er nakar Frelsari uttan Jesus?
Ikki ein, ikki ein!
Niðurlag: Jesus kennir várt stríð á foldum,
hann vil leiða til Himmals heim;
kunnu vit finna ein vin sum Jesus?
Ikki ein, ikki ein!
2. Man nakar eiga slíkt vald sum Jesus?
Ikki ein, ikki ein!
Hvør hevur sett seg so lágt sum Jesus?
Ikki ein, ikki ein!
3. Var nakar dagur, vit mistu Jesus?
Ikki ein, ikki ein!
Var nøkur nátt, okkum gloymdi Jesus?
Ikki ein, ikki ein!
4. Kann nakar siga: Ei elskar Jesus!
Ikki ein, ikki ein!
Varð nakar svikin, sum leit á Jesus?
Ikki ein, ikki ein!
5. Er nøkur gáva so dýr sum Jesus?
Ikki ein, ikki ein!
Hvør veitir sínum eitt heim sum Jesus?
Ikki ein, ikki ein!


text:
Í viðmerkingunum til ólavsøkurøðu løgmans, verður boðað frá, at samgongan umhugsar at skerja verkfallsrættin hjá fakfeløgunum.
Á fundi í Fakfelagssamstarvinum í síðstu viku samtyktu tey seks feløgini, at koma við hesi yvirlýsing um verkfallsrættin:
Rætturin at samráðast frítt, og rætturin at fara í verkfall eru vunnin gjøgnum hart stríð og drúgvar samráðingar. Fakfeløgini í fakfelagssamstarvinum, kunnu tí á ongan hátt góðtaka nakra roynd at skerja hesi rættindi við lóg.
At ein sitandi løgmaður boðar frá, at samgongan arbeiðir við at avtaka fakfelagsarbeiðið við lóg, er undir alt lágmark. Ein tílík skerjing hevði effektivt beint fyri fría samráðingarrættindum, og tí verður einhvør roynd at leggja eitt tílíkt uppskot fram, mett sum brot á verandi avtalur, og fær hetta tí avleiðingar.
Tórshavn, tann 10. september 2018
Akademikarafelagið
Felagið Føroyskir Sjúkrarøktarfrøðingar
Føroya Lærarafelag
Føroya Pedagogfelag
Havnar Arbeiðskvinnufelag
Starvsmannafelagið


text:
Ari av Rana
06.12.2017 - 18:11
Ítróttur > Ítróttur > Fótbóltur
Seinnu dystirnir í síðsta umfari í bólkaspælinum í Champions League verða í kvøld, og serliga er tað spenningur í bólki E.
7 lið hava enn møguleika at spæla seg víðari úr bólkaspælinum, og heili 3 teirra eru í bólki E.
Liverpool liggur fremst í bólkinum við 9 stigum, Sevilla hevur 8 stig, meðan Spartak Moskva hevur 6 stig. Liverpool og Spartak Moskva bresta saman á Anfield í kvøld, og vinnur Spartak Moskva yvirhála teir Liverpool á stigatalvuni. Vinnu Sevilla samtundis móti Maribor, verða tað Sevilla og Spartak, sum fara víðari. Men vinnur Spartak Moskva ikki á Liverpool verða tað Liverpool og Sevilla, sum vinna seg víðari.
Í bólki F hevur Manchester CIty spælt seg víðari, meðan Feyenoord ongan møguleika hava at spæla seg víðari. Shakthar Donetsk, sum liggur á 2. plássi. við 9 stigum, spæla heima ímóti Manchester City, meðan Napoli, sum hevur 6 stig á triðja plássi, spæla á útivølli ímóti Feyenoord. Megnar Shakthar Donetsk at vinna sær stig, spæla teir seg víðari, men tapa teir samstundis sum Napoli vinnur, spælir Napoli seg víðari. Napoli mugu tí vinna fyri at hava nakran møguleika at vinna seg víðari.
Í bólki G hava Besiktas spælt seg víðari. Monaco liggja langt aftast í bólkinum. Spenningurin er tí um tað verður FC Porto ella RB Leipzig, sum spæla seg víðari saman við Besiktas. FC Porto er nummar 2 í bólkinum, meðan RB Leipzig er nummar 3. Fyri at RB Leipzig skal spæla seg víðari krevst, at RB Leipzig fær fleiri stig á heimavølli ímóti Besiktas, enn FC Porto fær á heimavølli móti Monaco.
Tottenham og Real Madrid hava spælt seg víðari úr bólki H. Tottenham hevur 13 stig, meðan Real Madrid hevur 10 stig. Nummar trý og fýra eru Borussia Dortmund og APOEL Nicosia, bæði við tveimum stigum. Hesi liðini berjast tí um at sleppa við í Evropa League kappingina sum nr. 3 í bólkinum. APOEL Nicosia mugu vinna fleiri stig á útivølli móti Tottenham enn Borussia Dortmund vinnur stig á útivølli móti Real Madrid, fyri at vinna sær luttøku í Evropa League.
Dystirnir í kvøld eru hesir:
Liverpool – Spartak Moskva
Maribor – Sevilla
Feyenoord – Napoli
Shakthar Donetsk – Manchester City
FC Porto – Monaco
RB Leipzig – Besiktas
Real Madrid – Borussia Dortmund
Tottenham – APOEL Nicosia


text:
Týsdagin letur Rúsdrekkasøla Landsins upp í nýggjum og rúmligari hølum á Sævargøtu 6 í Klaksvík. Úrvalið verður eisini fjølbroyttari í nýggju handilshølunum, enn tað var í teimum gomlu í Bøgøtu.
Í sambandi við upplatingina verður lítil móttøka í nýggju hølunum týsdagin kl. 13.00, har norðoyingar og øll áhugað annars eru vælkomin á gátt til eitt lítið ábit og at síggja nýggja handilin.
"Vit hava leingi havt tørv á betri hølum í Klaksvík, so vit kundu bjóða eina betri tænastu. Við nýggju hølunum í Sævargøtu verður hetta møguligt. Vit fegnast um framstigið og vóna, at norðoyingar eisini fara at gera tað," sigur Rógvi Andrias Fossádal, stjóri.